Irekia Eusko Jaurlaritza - Gobierno Vasco :: Eusko Jaurlaritzaren betiON Telelaguntza Zerbitzuak bizilekuak digitalizatzeko proiektu pilotua hasi du\nEusko Jaurlaritzaren betiON Telelaguntza…\n<img src="https://www.irekia.euskadi.eus/uploads/cover_photos/41184/original/02_03_17_betion_(31).JPG" style="max-width:100%" alt="" />\nUrritik abendura, 27 GSM terminal ezarriko dira, eta 2018ko lehen seihilekoan 100 izan ahalko dira, emaitzak positiboak badira\nGailu horiek SIM txartel batekin dabiltza eta aukera ematen dute zerbitzua telefonia finkorik ez duten edo hornitzaileekin arazoak dituzten etxeetara zabaltzeko\nbetiON Euskadiko Telelaguntzako Zerbitzu Publikoak oraingo hilabetean proiektu pilotua hasiko du, 27 GSM terminal instalatzeko. Gailu horiek SIM txartel batekin dabiltza (aurretik kasua balioetsi behar da) eta aukera ematen dute zerbitzua telefonia finkorik ez duten, estaldura-gorabeherak dituzten edo, hornitzaileekin dituzten arazoak direla eta, alta eman ezin duten (permanentzia ez betetzeagatiko zehapenak, ahots-kutxa eskuratzeko ezintasuna…) eta terminala instalatzeko gorabehera horiek ebazteko zain dauden pertsonak telelaguntzako sistemarekin konektatzeko.\nBeatriz Artolazabal Enpleguko eta Gizarte Politiketako sailburuaren hitzen arabera, helburua da “teknologia berriak botoiaren, medailaren edo linearen beste aldean dauden pertsonei ematen zaien laguntza hobetzeko egokitzea”.\nEkimen hori betiONen digitalizazioaren aldeko apustuaren barruan dago; hasieran telelaguntzako zentral berrirako aldaketa egin zen eta, orain, bizilekua digitalizatu. Hori horrela, programa pilotu hori urte-amaiera arte luzatuko da, eta helburu du teknologia horren erabilgarritasuna eta egokitzapena ebaluatzea. Emaitzak zerbitzuarentzat eta, batik bat, erabiltzailearentzat positiboak badira, proiektua 2018ko lehen seihilekoan 100 unitatera iritsi arte hedatuko da.\nEusko Jaurlaritzaren betiON zerbitzu publikoa bakarrik bizi diren 75 urte baino gehiagoko adinekoei eta gizarte-zerbitzuek aitortutako mendekotasun-egoeran edo mendekotasunerako arrisku-egoeran dauden 65 urtetik gorako adinekoei zuzentzen zaie. Halaber, desgaitasun intelektual, fisiko edo sentsorialen bat duten pertsonei eta edozein mailatan aitortutako mendekotasuna duten pertsonei zuzentzen zaie, bai eta buruko gaixotasun diagnostikatua duten eta mendekotasun-egoera aitortua dutenei edo gizarte-isolamenduko arriskuan dauden pertsonei ere.\nTelelaguntza gizartean laguntzeko eta esku hartzeko zerbitzu teknikoa da, lehen mailako arretako gizarte-zerbitzuen testuinguruan, eta erabiltzaileei aukera ematen die, telefonoaren bidez eta komunikaziorako ekipamendu informatiko bereziarekin, etengabeko arreta-zerbitzua izateko, eguneko 24 orduetan eta urteko egun guztietan, gizarte-larrialdietako edo -beharrizaneko egoeretara egokitutako erantzuna emateko prestakuntza berezia duten pertsonen eskutik, dela beren kabuz, dela beste baliabide komunitario batzuk mobilizatuz.\nbetiON zerbitzu bakarra eta unibertsala da, Euskal Autonomia Erkidego osoarentzat; titularra Eusko Jaurlaritzako Enplegu eta Gizarte Politiketako Saila da, eta kudeaketa Osatek sozietate publikoaren esku utzi du. Zerbitzuaren informazioa eskuratzeko eta eskaera egiteko deitu 012 telefono-zenbakira (Zuzenean herritarrentzako arreta-zerbitzua) edo sartu www.gizartelan.ejgv.euskadi.eus web-orrialdean.\nEl servicio @BetionEJGV se pasa al móvil: https://t.co/k5Zs7MdA4K\n02_03_17_betion__31_.JPG 2 MB (JPG)\nBeroaren aurkako gomendioak Eusko Jaurlaritzaren betiOn telelaguntza sistemako 40.000 erabiltzaileentzat


Dia supermerkatuetan greba mugagabea hasi dute Gipuzkoan eta Bizkaian | Ekonomia | Berria\nDia supermerkatuetan greba mugagabea hasi dute Gipuzkoan eta Bizkaian\nSupermerkatu kateak, pilatu dituen zorrei aurre egiteko, lan erregulazio txosten bat aurkeztuko du hilaren 21ean, eta Hego Euskal Herrian 81 langileri eragingo diola uste dute ELA eta LAB sindikatuek.\nDia supermerkatuetako langileak greban, joan den otsailaren 27an. Marisol Ramirez/Foku\nInformaziorik ez dute, baina Dia supermerkatuetan Hego Euskal Herrian 81 langile kaleratuko dituztela kalkulatzen dute ELA eta LAB sindikatuek. “Ez daukagu informaziorik, lan erregulazioa Espainia mailan negoziatzen ari direlako CCOO, UGT eta Fetico sindikatuak”. Kexu azaldu da Yolema Manzana ELAko delegatu sindikala, ELA, LAB, CIG eta OSTAk ez dutelako ordezkaritzarik negoziazio mahai horretan. “Egin dugu hor parte hartzeko eskaera, baina ez digute onartu, ezta informaziorik ere; dena filtrazio bidez jasotzen ari gara, eta horrek ezegonkortasun eta zurrumurrua sortzen du langileen artean”. Hortik dakite lan erregulazioak 71 langileri eragingo diela: 61 langileri Bizkaian, hamarri Gipuzkoan, eta beste hamarri Nafarroan. Horien aurka egiteko, greba mugagabea abiatu dute gaur Bizkaian eta Gipuzkoan, ELA eta LABek deituta.\n2018an 352 milioiren galerak pilatu zituen konpainiak —2017an, 101 milioi euroren irabaziak izan zituen—, eta kostuak murrizteko estrategia gisa aurkeztu dute kaleratzeak. Baina egoera “surrealistak” suertatzen ari direla salatu du era berean Manzanak, “langile gehiago behar direla dioten kartelak jarrita baitaude denda askotan”. 2017. eta 2018. urteen artean lan baldintzak hobetzeko mobilizazioak egin zituzten, eta Diako Espainia iparraldeko arduradunarekin langile gehiago kontratatu ahal izateko aukeraz hitz egiten aritu zirela esan du. “Horregatik, ez dauka zentzurik orain erregulazioa aurkeztea”.\nArazoa, gainera, ez dira langileak eta supermerkatuetako salmentak, Puri Gonzalez LABeko delegatuaren arabera. “Espainian duten zorraren %9 soilik ez dago soldatei lotuta, gainerako guztia bankuekin dituzten zorrak dira”. Horregatik, kaleratzeek zentzurik ez dutela nabarmendu du. Gaur abiatu duten greba mugagabearen inguruko daturik ez dute jaso oraindik sindikatuek, baina telefonoz jasotako informazioaren arabera, “erantzun zabala” izaten ari dela esan dute.


Nafarroak neurriak hartu ditu txerrietan Aujezskyren gaixotasuna kontrolatzeko | Consumer\nNafarroak neurriak hartu ditu txerrietan Aujezskyren gaixotasuna kontrolatzeko\nNeurri berri horien arabera, abereak ateratzeko jatorri eta osasun giden azalpena abereen mugimenduei buruzko deklarazioa zorrotz betetzearen baldintzapean egonen da. Aitortu gabeko zerri aziendaren sarrera atzematen denean, ustiategiko animalia guztiak geldirik egonen dira eta ustiategiak osasun estatusa galduko du. Egoera horrek bere horretan segituko du, harik eta zerri eritasunak detektatzeko behar diren analisiak egin eta irregulartasuna eragin duten animaliak sartu ondoren ustiategiaren osasun estatus berria lortu arte.\nBeste alde batetik, aipatu foru aginduak ezartzen du aurrerako animalia guztiak Aujeszky gaixotasunik gabeko ustialeku indeminoetatik etorriko direla, eta koarentena baten xede izango direla, gainerako ugalketarako animalien isolamendu eraginkorrarekin. Berrogeialdia hasi eta hiru astera odola aterako du antigorputzak aztertzeko eta etorkizunean ugaltzeko makina krotal ofizial bikoitzarekin identifikatzeko. Ustiategiaren osasun estatusa ezdeusa bada, eritasun horri Nafarroan zerri aziendaren eritasunak erauzteko programen Jarraipen Batzordeak gomendatutako txertoa aplikatuko zaio.\nAntigorputzak dituzten animaliak zazpi egun naturaleko epean ezabatu beharko dira, emaitzak ofizialki jakinarazten direnetik hasita, ustiategiaren osasun kalifikazioa lortu nahi bada. Ustiategiko titularrak edo arduradunak pagatuko du hilketa. Kasu horietan, berrogeialdiaren iraupena luzatu egingo da, harik eta berrezartze-lotearen ehuneko ehunean beste odola atera arte, emaitza aldekoa izanik. Nork bere burua ordezten duenean, antzera jokatuko da.\nAujeszky gaixotasunaren aurkako txertaketa aldi berean eginen da hiruhileko bakoitzaren lehenengo bi asteetan, eritasunaren prebalentzia kolektiboa% 10 baino handiagoa duten abeltzaintzako bulegoetako ugalketarako zerrien ustiategi guztietan. Gizentzeko animalien gaixotasunaren aurkako txertaketa apirilaren 11ko 427/2003 Errege Dekretuan ezarritako jarraibideari jarraituz egingo da. Gizentzeko animalia berriak astebeteko epean txertatuko dira eta hiru aste geroago birtxertatuko dira.\nAujeszky errotik kentzea Navarra-eu txertaketa


Joan den irailaren 20an, politika orokorreko osoko bilkuran, Joseba Egibarrek EH-Bilduri eskaria egin zion: “Baietz esan behar da, busti egingo naiz, ELAk kargu hartuko badit ere”. Bozeramale jeltzaleak esan nahi zuen ezen, autogobernurako oinarrien akordioan aurrera egitekotan, EH-Bildu busti egin behar zela, horretarako DSBEaren (Diru Sarrerak Bermatzeko Errenta) erreforma onartuz (noski, PSErekin batera laguntza murrizte aldera adostuta dagoen moduan) eta aurrekontuei babesa emanez. Bide batez, Egibarren hitzaldiko pasarte hori El Correo-n eta Deia-n jaso zuten, baina ez Gara-n eta Berria-n. Deigarria.\nXabi Anza @XabiAnza\nJoseba Egibarren esaldiak badu bere mamia, zenbait egitate oso nabarmen utzi baitu.\nLehena. EAJren ikuspuntutik erabakitzeko eskubidearen inguruko akordioak bere prezioa du, haren politika neoliberala babestea.\nBigarrena. EAJk bere aliatuari irain egin eta umiliatu egin du, latza bota diolarik: ez zara autonomoa, sindikatu nagusiaren menpekoa baitzara.\nHirugarrena da homologatzeko beste irizpide bat ezartzen duela: urtetan, baita orain ere, ezker abertzaleari leporatu izan diote homologazio etikoa falta zitzaiola. Asmatu duten azkena da benetan fidatzeko modukoak izango direla gobernu honen politika babesten dutenean, hots, ELAk jasan ezin duen politikari men egiten diotenean.\nOso deigarria iruditu zait 'Berria'-n Igor Arroyok idatzi duen artikulua: LABeko idazkari nagusiaren albokoak EAJ eta EH-Bilduren arteko oinarrien inguruko akordioa goraipatzen du. Hitz gaiztorik ez dago Egibar aliatuari buruz. Bai, ordea, sindikatu nagusiaz, Arroyoren esanetan nori\neta EAJri mesede egiten omen diolako\nZiurrenik interpelazio horren alderik mingarriena ez da agerikoa: Egibarrek EH-Bilduri irain egiten dio EAJk benetan ez duelako aintzat hartzen oinarriei buruzko akordioa, zeina ezker abertzaleak “historiko”-tzat jo duen. Izan ere, ez baitzaio irain egiten, are gutxiago plazan, bidelagun izatea nahi duzunari. Irainak agerian uzten du bide horretatik joateko asmorik ez dagoela; hain zuzen, Urkulluk osoko bilkura berean etengabe errepikatu zuena: estatutu berri bat %60aren babesarekin (EH-Bildurekin) onartzea hankasartzea litzatekeela, erabakitzen den testu artikulatuak Madrilen ate irekia behar duela...\nEz dakit ezker abertzaleak egingo ote dituen Egibarrek eskatutako etxeko lanak. Baina kontua da oinarrien inguruko akordioa lozorroan dagoela, behin legelari batzorde baten eskutan utzi dutelarik (euren artean, Jaime Iganacio Del Burgo bezalako morroiak). Antza, lana bukatuko dute maiatzeko udal-, foru- eta europar hauteskundeen ondoren (bitartean “demokraziaren festa” gehiago sortzen ez bada). Gero gerokoak.\nPolitika orokorreko bilkuran gertatu zenak berriro ere agerian utzi du EAJren jokabidea, burujabetza estatusak zenbat axola dion, ezkerraren aurka bere hegemonia erakitzeko duen modua, parlamentuko eta gobernuko ekintzan manca finezza dabilela…\nHorregatik oso deigarria iruditu zait Berria-n Igor Arroyok idatzi duen artikulua: LABeko idazkari nagusiaren albokoak EAJ eta EH-Bilduren arteko oinarrien inguruko akordioa goraipatzen du. Hitz gaiztorik ez dago Egibar aliatuari buruz. Bai, ordea, sindikatu nagusiaz, Arroyoren esanetan nori eta EAJri mesede egiten omen diolako.\nNire ustez, honek guztiak gauza batzuk agerian utzi ditu, aurrez ere ezagunak zirenak: ELA oztopo objektiboa da euskal ezkerrak politika instituzionalean homologa daitezen eskuinaren politikak lagunduz. Eta ELA oztopoa da jeltzaleek saldu nahi duten euskal oasiaren istorioa behin betiko finka dadin; istorio edo diskurtso honi oihartzun egokia ematen dio goizetik gauera sare klientelar eta mediatikoak, non murgilduta gauden.\nELAn harro gaude geure gain hartu dugun rol horrekin. Arnaldo Otegik esanagatik kritikatzea gauzarik errazena dela, nik zin egiten diot ez dela halakorik. Ez da erraza oposizioa eraikitzea, diskurtso alternatiboaren pedagogia egitea, egunez egun eraldatze-proiektu baterako eta botereei aurre egiteko militanteak erakartzea. Aitzitik, zaila da, eta nekagarria. Are okerrago: garaipena ez dago ziurtatuta. Egin beharrekoa besterik ez da.\nNire ustez, baztertu egin behar da ameskeria bat: gehiengo instituzionala ez da benetakoa; zeruari ezin zaio eraso egin; ezkerrik ez dago prekarietatearen infernura jaitsi ezean; ez dago subiranotasunik pobretzen ari diren gehiengo horiek irabazi gabe; onartu behar dugu hegemonia neoliberalaren garaiotan basamortuko zeharkaldia egin behar dela, “bloke” berri bat osatu arte (halakorik lortzen badugu). Bloke hori bai litzatekela “historikoa”, eta ez oinarrien inguruko akordioa, zeinari trufa egiten dion ez ELAk, baizik sinatzaileetako batek.\nIgor Arroyok aipatzen du orain dela urtebete ELAk eta LABek plazaratu zuten agiria. Ni ere bat nator hura garatu beharrarekin; hain zuzen testuan adierazitako konpromisoa aintzat hartuz: “Ezkerreko aliantzak sustatu eta elkarlanean aritu. Horretarako, beharrezkoa da ezker politikoak agenda soziala lehenestea agenda soberanistaren oinarri gisa”.\nManifestazioetan elkartuko gara.\nXabi Anza, ELAko Batzorde Eragileko kidea.\nKanal hauetan artxibatua: Iritzia | Burujabetza | ELA | Estatugintza


“Dbus eta Gabonak” haurren marrazki lehiaketaren 14. edizioko marrazki irabazleak | DBUS\n“Dbus eta Gabonak” haurren marrazki lehiaketaren 14. edizioko marrazki irabazleak\nDbusek “Dbus eta Gabonak” Gabonetako haurren marrazki ohiko lehiaketa antolatu du, 14. urtez jarraian. Edizio honetan 3 eta 12 urte bitarteko 1.405 haurrek parte hartu dute beren sormen lanekin.\n1. Saria: Xabier Saiz, 8 urtekoa, Santo Tomas Lizeoa. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 6 hilabetetan + LENOVO M10 tableta > Marrazkia ikusi\nSaria: Ana Zulueta Mozo, 7 urtekoa, Aldapeta María Ikastetxea. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 3 hilabetetan + argazki kamera > Marrazkia ikusi\n3. Saria: Hegoi Legarda Loyo, 8 urtekoa, Santo Tomas Lizeoa. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 3 hilabetetan + liburu sorta eta idazketarako sorta > Marrazkia ikusi\n1º Saria: Belén Delgado, 11 urtekoa, Colegio Sagrado Corazón Mundaiz Ikastetxea. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 6 hilabetetan + LENOVO M10 tableta > Marrazkia ikusi\n2. Saria: Andrea Berganza Fidalgo, 11 urtekoa, Jesuitak Donostia. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 3 hilabetetan + argazki kamera > Marrazkia ikusi\n3º Saria: María Eizaguirre Martínez, 11 urtekoa, Jesuitinas N.S. de Aránzazu. Txartel pertsonal eta eskualdaezina, Dbuseko autobusetan nahi beste erabiltzeko, 2021eko 3 hilabetetan + lburu sorta eta idazketarako sorta > Marrazkia ikusi\n14. marrazki lehiaketa honetako gainontzeko finalistek ere sariak jaso dituzte, parte hartu izana bermatzen duen diploma, Dbusen txartel-zorroa eta Konpainiako autobusetako baten maketa hain zuzen. Gainontzeko finalistak ondorengoak izan dira:\nAitana Garikano Ventosinos, 8 urte, Jesuitak Donostia > Marrazkia ikusi\nElena Gutierrez Alkorta, 6 urte, Santo Tomas Lizeoa > Marrazkia ikusi\nGorka Larreta Dorronsoro, 8 urte, Santo Tomas Lizeoa > Marrazkia ikusi\nEneko Andreu Pernas, 8 urte, Zaldupe Eskola Publikoa > Marrazkia ikusi\nNaia Andrés Muñoz, 8 urte, Jesuitak Donostia > Marrazkia ikusi\nLeire Areta Umbelina, 8 urte, Santo Tomas Lizeoa > Marrazkia ikusi\nAitana Ortiz García, 8 urte, The English School > Marrazkia ikusi\nLeire Gómez Torres, 10 urte, Altza-San José de Calasanz > Marrazkia ikusi\nIzaro Garmendia, 12 urte, Santo Tomas Lizeoa > Marrazkia ikusi\nMaren Hontoria Ondiviela, 11 urte, The English School > Marrazkia ikusi\nEñaut Orallo Cortajarena, 11 urte, Santo Tomas Lizeoa > Marrazkia ikusi\nMaren Gutierrez Alvarez, 10 urte, Santo Tomas Lizeoa > Marrazkia ikusi\nKatixa Soroa, 11 urte, Axular Lizeoa > Marrazkia ikusi\nFabiola Michelle López Gómez, 11 urte, Presentación de María > Marrazkia ikusi\nFinalera heldu diren marrazkiak DVbusen erakutsiko dira abenduan, eta Dbusen webgunean argitaratuko dira. Marrazkiak, halaber, autobus batzuetan errotulatuko dira, eta autobus horiek Donostiako kaleetatik ibiliko dira Gabonetan.\nDbusetik, aurten are gehiago, eskerrak eman nahi ditugu haurrek beren sormen lanetan jarritako ilusio eta kreatibitateagatik eta gurasoek eta ikastetxeek emandako laguntzagatik.\nAurten, osasun egoera dela-eta, ez da sarien banaketako ekitaldia egin, baina lanen erakusketa egin egingo da. Era berean, sarien banaketarako, irabazleekin jarriko da harremanetan zuzenean.\nDonostia Kulturaren kolaborazioa dela eta, aurre-aukeratutako 200 marrazkiak ikusgai egongo dira abenduaren 22tik urtarrilaren 24ra arte, Aiete Kultur Etxean (Aiete pasealekua 63).\nAbenduaren 22tik urtarrilaren 6ra arte:\nAsteartetik ostiralera: 10:00-14:00\nUrtarrilaren 7tik 24ra arte:\n(Itxita: abenduak 25; urtarrilak 1, 6 eta 20\nUrtarrilak 19 > 16:00-19:00).


Estatutuak eta Kode Deontologikoa | Nafarroako Gizarte Langintzaren Elkargo Ofiziala\nNafarroako Gizarte Langintzaren Elkargo Ofizialaren estatutuak eta kode deontologikoa irakur itzazu.\nNafarroako Gizarte Langintzaren Elkargo Ofizialak Estatutuak Elkargo Profesionalen Legean eskatzen denera egokitzeko prozesua abian jarri du. Elkargoaren Estatutuak aldatu nahi dira, beraz, indarrean den legedira egokitzeko helburuarekin; hots, zehazki, Europako Zuzentarau batera.\nModu horretan, izena aldatu da. Orain, gure izena hau da: Nafarroako Gizarte Langintzaren Elkargo Ofiziala. Horrela, izendapen akademikoaren (graduatuak eta masterra) aldaketetara moldatu da.\nErabiltzaile, leihatila bakar eta herritarren arretaren gardentasunarekiko konpromisoa nabarmen onartzen da, sekretu profesionalaren gaineko exijentzia handiagoaren antzera.\nEstatutuen berritze-lana aprobetxatuaz, aurrekoak indarrean ziren bitartean erregulatu beharreko alderditzat jotakoak zuzentzeko beste zati batzuk ere sartu dira.\nBateraezintasuna sartu dugu kargu publikoarekin.\nHizkuntza zuzendu dugu (ez sexista).\nErretiratutako pertsonen kuoten salbuespena.\nEstatutuak Batzar Orokorrean onartu dira 2016ko abenduaren 13an, eta indarrean sartu dira NAOn argitaratu eta hurrengo egunean; hots, 2017ko otsailaren 6an.\nDeskargatu Estatutuak gazteleraz\nDeskargatu Estatutuak euskaraz\nDeontologia erakunde profesionalak izateko oinarrietako bat da, bikaintasun profesionala izateko eta praxi okerra saihesteko gida moduan balio baitu\nGizarte Langintzako Kontseilu Nagusiak, Autonomia Erkidegoko bakoitzeko elkargo profesionalek garatu izan dituzten kode deontologiko ezberdinak alde batera utzi gabe, Elkargo Ofizialek 1999ko maiatzean egindako Batzar Nagusian onartutako kode deontologikoa erabili du, jarduera profesionala garatzerakoan arazo etikoak eta deontologikoak konpontzeko gida gisa.\nAuzitegi gorenak onartu duen moduan, elkargo edo kontseilu profesionalen arau deontologikoetan elkargokideek nahitaez bete beharreko betebeharrak zehazten dira, eta jarduera profesionala ordenatzeko Legeak erakunde horien alde sortutako ahal publikoari erantzuten die, etika eta duintasun profesionala nahiz herritarren eskubideekiko errespetua zainduaz. Hori dela-eta, diziplinazko ahalmena gauzatu behar da maila profesionalean, bikaintasun profesionalaren aurkako portaerak saihestuta. Horra hor dituen prebentzio-funtzioa eta funtzio didaktikoa.\nUrte hauetan guztietan garatutako gure lanbideak agerian utzi zuen kode deontologikoa errealitate sozial berrietara, informazioaren eta komunikazioaren teknologien erabilera berritara eta XXI. mendeko lege-egoera berrietara egokitu beharra zegoela. Ondorioz, Gizarte Langintzako Kontseilu Nagusiak Batzorde Deontologikoa sortu zuen 2010eko maiatzean, arau deontologikoak eguneratzen hasteko helburuarekin, praktika profesionalaren errealitatera egokituaz.\nHurrengo urteko azaroan, Kode Deontologiko berriaren zirriborroa aurkeztu zuten Gizarte Langintzako Elkargo Ofizialen Batzarrean, talde profesionalen iritzi orokorra ezagutzeko asmoarekin, dokumentuak ahalik eta irismen handiena izatea ziurtatzearren.\nElkargo profesionalek prozesu honetan izan duten parte-hartzea eredugarria izan da, bai parte-hartze handiarengatik (Batzordean hirurehun ekarpen baino gehiago egin ziren), bai barruko analisiaren kalitatearengatik; analisi hori etikako edo haiek hautatutako ordezkariekin osatutako lantaldeen bitartez egin da.\nBehin prozesua amaituta, gure eskerrak jasotako ekarpen baliotsuengatik; horietako asko dokumentu honetan islatzen dira, adostasun handienarekin erabakita, gure erakundearen eta ingurunearen errealitatea sakon aztertu eta gero. Ezin zuen beste modu batera izan; izan ere, bertan jasotzen dira gizarte-langintzako profesional guztien jarduera profesionala gidatu behar duten balioak, printzipioak eta arauak.


Dorantes gitarra-jotzaileak ‘Sin muros’ aurkeztuko du Bilbao Flamenko Jaialdian\nuriola.eus 2014-09-23 08:30 Kultura-aisialdia Abando - Indautxu\nUrrezko kartela izango du, urriaren 1etik 11ra, Bilbao Flamenko Jaialdiak, Dorantes artista buru duela. Harekin batera, besteak beste, Manuel Moneo, Duquende, Jorge Pardo eta Montse Cortes egongo dira. Gainera, edizio honetan duela gutxi hil diren artista flamenko handi bi gogoan izango dituzte: Paco de Lucia gitarraren jeinu handia eta Juan Moneo Lara El Torta izeneko Xerezko cantaor de culto artista.\nBeharrezko diren gauzei buruzko gogoeta egiten duen dokumentala\nPetri Luukkainenen My stuff film finlandiarra ostegunean, irailaren 25ean, pantailaratuko dute Multicine aretoan. Europako zenbait jaialditan hainbat sari lortu dituen lan esperimentala da.\n`Me rio del Arriaga´-k antzokian giltzapetutako bi andreren mendekua erakutsiko du\nuriola.eus 2014-09-22 10:00 Kultura-aisialdia\nBihar, irailak 23, eta etzi, irailak 24, Me rio del Arriaga antzezlanaren taularatzea gauzatuko da Arriaga Antzokian, arratsaldeko 20:00etatik aurrera.\nMusika eta dantza tradizionala, lehen aldiz unibertsitatean\nEHUko ikasleek aukera berria dute ikasturte honetan: Dantza & Musika ikastaroa, hain zuzen ere. Aiko taldeak zuzendutako Dantzaldi Ibiltaria Bizkaia aretoan eta Irakasleen Unibertsitate Eskolan izango da urritik ekainera bitartean.\n‹‹ Aurrekoak 1 2 3 4 ... 204 205 206 207 208 209 210 211 ... 227 228 229 230 Hurrengoak ››


Dokumentala & Emakume sortzaileekin solasaldia- Martxoak 7 – Egizu elkartea\nDokumentala & Emakume sortzaileekin solasaldia- Martxoak 7\n“Eten barik joten” Patriarkatua zulatuz dokumentalaren proiekzioa eta Emakume sortzaileekin solasaldia izango dugu igande honetan Romo Kultur Etxeko areto nagusian.\nNoiz: martxoak 7, igandea, 18:00etan.\nNon: Romoko RKE areto nagusian & **online parte hartzeko aukera\n*Leku mugatuak aforoa bete arte.\nMahai-inguruan gidari eta parte hartzaileak: Paule Loizaga, Eider Sainz de la Maza, Ainhoa Aranburu & Marian Gerrikabeitia .\n**Romo Kultur Etxera hurbiltzerik ez baduzu, solasaldia online jarraitzeko aukera izango duzu.\nInformazio + online konektatzeko sarbidea: egizugetxo@gmail.eus 619935541\nBilgune feministak eta Egizuk elkarlanean antolatuta martxoaren 8 aren bueltan.\ngarazi2021-03-05T10:35:17+01:002021-03-05|berbalagunok, egizu, feminismoa, kultur jarduerak, kultura|0 Comments


«Orkatz»: berrikuspenen arteko aldeak - Wikipedia, entziklopedia askea.\n«Orkatz»: berrikuspenen arteko aldeak\n15:54, 7 urtarrila 2013ko berrikusketa\n19:02, 13 ekaina 2012ko berrikusketa (aldatu)\n15:54, 7 urtarrila 2013ko berrikusketa (aldatu) (desegin)\nMundu mailan, orkatza Europan eta [[iparraldeko Asia]]n aurkitzen da, eta iparralderantz eta ekialderantz egin ahala gero eta banako handiagoak aurkitzen dira. Garai batean izan zuen beherakada eta gero, oraingo baldintzekin lehen galdutako lurraldeak birkolonizatzen ari da, eta baita berri batzuk ere gizakiaren laguntzarekin: honen adibide dira [[Leitzaran]]en, [[Pagoeta]]n, [[Aralar]]ren... egiten ari diren birpopulaketak. Naturalki ere zabaltzen ari da Euskal Herrian, [[Landak|Landetatik]] iparraldera; ekialdetik [[Pirinioak|Pirinioetara]]; eta mendebaldetik Araba, Bizkaia eta Nafarroara.\n== Habitata ==\nLandare-dibertsitate handia eskatzen duen [[belarjale]]a da. Bizi den ingurunearen arabera espezie desberdinak hautatuko ditu, baina beti ere, landareen zati elikagarrienak hautatzen ditu, beren heste laburrarekin ez baitio etekin handirik ateratzen jandakoari. Duen urdail-bolumen txikiak jatordu motzak eta sarri egitera behartzen du. Neguan, besterik ez dagoenean, zuhaitz-azalarekin, [[sasi]]ekin eta gutxi gehiagorekin moldatzen da, baina jarduera ere asko murrizten du.\n== Ugalketa eta ontogenia ==\nEme kantitate alturik ezean eme bat hartuko du ar bakoitzak. Udarekin batera sartzen dira araldian eta maiatza inguruan jaiotzen dira. Tarte luze honen arrazoia atzeratutako ernaldia da. Estaltzea eman eta 15 egunera enbrioiaren garapena moteltzen da ia geratzeraino (oboinplantazio atzeratua) eta horrela mantentzen da urtarrila ingurura arte, horrela orkatzak kumeak neguan jaiotzea saihesten du. [[Gorteiatze]]a luzea izaten da, arra emearen atzetik korrika aritzen da emeak estaltzen uzten dion arte. Eme bakoitza orban zuriz betetako bi kumez erditzen da gehienetan.\nKumeak babesgabe jaiotzen dira, belar artean egoten dira amaren zain elikatzeko eta garbitzeko. [[Edoskitzaro]]ak hiru hilabete inguru irauten ditu eta 9-12 hilabeterekin amarengandik bereizten dira. Behin bereizita noraezean ibiliko dira bizileku berri bat aurkitu arte, emeek urte bete inguru pasa dezakete, eta gutxienez hiru urte arrek. 14 hilabeterekin lortzen dute heldutasun sexuala eta emeak adin honekin estalita gera daitezke, baina lurraldekoitasuna dela eta arrek beren lurraldea izan arte itxoin beharko dute gurutzatu ahal izateko. Bizi itxaropena 12 urteren bueltakoa da, luzeagoa emeetan arretan baino, bai espeziearen biologiagatik eta baita ehizaren presio txikiagoagatik ere. 19 urtera arteko emeak ikusi dira.\n== Bizimodua ==


´Euskal gatazka konpontzeko bideak´ aurkitzeko eskatu dio Erraztik Zapaterori | EA - Eusko Alkartasuna\nHasiera » Internet » ´Euskal gatazka konpontzeko bideak´ aurkitzeko eskatu dio Erraztik Zapaterori\n´Euskal gatazka konpontzeko bideak´ aurkitzeko eskatu dio Erraztik Zapaterori\nArgitaratua honek egina: Prentsa Bulegoa data Ira 14, 2004 honetan: Internet\nEra berean, Eusko Alkartasuneko buruzagiak presoen sakabanaketa politikarekin amaitzeko esan dio Espainiako presidenteari.\nEAko presidente Begoña Erraztik eta Espainiako Gobernuko presidente Jose Luis Rodriguez Zapaterok bilera egin zuten Moncloa jauregian. Gatazka bukatzeko, «beste gobernuek egin duten bezala», ETArekin biltzeko moduak bilatzeko eskatu zion Erraztik Zapaterori.\nSei urte igaro dira Eusko Alkartasuna azken aldiz Moncloara gonbidatu zutenetik. Atzo aurreneko aldiz izan zen jauregian Begoña Errazti alderdiko presidentea, eta ia bi orduz egon zen Rodriguez Zapaterorekin. «Begirunearekin» mintzatu ziren eta solasaldia «atsegina» izan zela aipatu zuen Erraztik bileraren amaieran. Bi politikarien mintzagai nagusia euskal gatazka izan zen. EAko presidenteak «euskal gatazka konpontzeko bideak» aurkitzeko eskatu zion Zapaterori.\nErraztik gogoratu zuen PPko gobernua ere bildu zela ETArekin, eta gatazkaren bat dagoenean gobernuak irtenbideak aurkitzera behartuta daudela nabarmendu zuen. «Gatazkari ezinbestean behin betiko irtenbidea aurkitu behar dio Espainiako Gobernuak, ETArengana hurbilduz», azpimarratu zuen EAko presidenteak.\nEra berean, presoen sakabanaketa politika amaitzeko eskatu zion Eusko Alkartasuneko buruzagiak Zapaterori. «Presoen auzia askoz ere zailagoa den gatazka baten barruan dago, euskal gatazkaren barruan», esan zuen.\nEusko Jaurlaritzaren proposamenaren inguruan ere ez ziren bat etorri bi politikariak, baina EAEn 2005ean egitekoak diren hauteskundeen emaitzek «aldaketa sakonak» ekar ditzaketela iragarri zuen Erraztik. EAko buruzagiaren irudiko, egungo egoera «funtsezkoa da beste trantsizio bat aurrera eramateko». Madrilgo gobernuak hasiko duen estatuaren aldaketan «estaturik gabeko nazioen existentzia, hizkuntza eskubideak eta herritarren erabakitzeko gaitasuna» onartzeko eskatu zion Erraztik Zapaterori.\nAutogobernua indartzeko eta Navalen eta Kupoaren auziak konpontzeko ere eskatu zion EAko presidenteak Espainiako gobernuburuari. Autogobernua eta Gernikako Estatutua indartzeko prest azaldu zen Espainiako presidentea, baina Ibarretxeren proposamena ez duela onartzen berretsi zuen.


Maider Beldarrain: “Herri bat intelektualki aberatsa kulturak egingo du” - Orio - Karkara.eus\nMaider Beldarrain: “Herri bat intelektualki aberatsa kulturak egingo du”\nKarkara 2016-03-18 10:07\nTabakoa egiten zen etxean kultura kozinatzen da orain. Maider Beldarrain Iribar –Getaria, 1986– da sukaldarietako bat, komunikazioa eta garapen zuzendaria da iaztik.\nBatzuek udako oporrak hasi zituztenean hasi zen Beldarrain Tabakaleran lanean. Uztailean, sei hilabete iraun zuen hautaketa prozesuaren ondoren. Haurdun zegoela hasi zuen prozesua, eta bukatzerako, ama zen. Alabaren jaiotza pozgarria bezain lagungarria izan da, etxeratzean lanetik erabat deskonektatzen laguntzen dio etxeko txikiak.\nPentsatzen dut egin dizueten galdera errepikakorrena Zer da Tabakalera izango dela...\nDonostian kokatzen den Kultura Garaikidearen Nazioarteko zentroa, 37.000 metro koadro dituena. Espazio hori proiektu kulturalarekin , ekosistema kulturalarekin eta plaza publikoarekin betetzen ditu.\nProiektu kulturalak bi helburu ditu. Batetik, sormena, sorkuntza zentroa baita Tabakalera eta horretarako baliabideak ematen baitzaizkio sortzaileari. Eta, bestetik, programa publikoa dauka. Bi ardatz horien baitan lau lan ildo ditu: praktika artistiko garaikidea, hezkuntza, Hirikilabs eta Ubik liburutegia. Labur esanda, sortzaileen gunea du batetik eta hainbat ekitaldi, transbertsalagoak, bestetik: erakusketak, zine proiekzioak, mintegiak, aurkezpenak eta tailerrak.\nEkosistema kulturala proiektu kulturalen eta bizilagun ezberdinen arteko uztarketan sortzen da.\nTabakaleran kale espazio asko dago. Aterpean dago, etxe barruan, baina era berean espazio irekia da.\nHiritarrak, akaso, nahasi samar zeuden ateak ireki zirenean, baina jakin-mina ere bazuten...\nPasa den uda, guretzat, ez zen existitu ere egin. Gau eta egun aritu ginen lanean irailaren 11n Tabakalera irekitzeko.\nBadago jendea urteak daramatzana Tabakaleran lan egiten eta berentzat bereziki bidea luzea izan da. Aurreikuspen onenean ere ez genuen inondik inora irudikatzen 28.000 pertsona etorriko zirenik asteburu hartan.\nPozik geratu ginen, baina errespetu handia sorrarazi zidan horrelako harrera edukitzeak. Gauzak ondo egiteko obligazioa sentitzen dugu.\nTabako lantegi zaharberritua da. Espazio batzuk bere horretan utzi dituzue, zergatik?\nEhun urtetik gora egon zen tabako fabrika martxan. Ateak itxi zituenean erabaki zen Kultura Garaikidearen Nazioarteko Zentroa izango zela. Garai bateko eraikinarekin bat egin dute elementu berriek, prismak edo kristalezko kupulak esaterako, eta ikur bilakatzen ere ari dira askorentzat. Tabakalerak aukera hori ematen du, bakoitzak bere egitearena...\nBai? Baina ez gaude ohituta horrelako zentroak gure egitera, ezta?\nIrekia eta publikoa da. Erabilera ezberdinak eman diezazkioke. Erakusketa ikusi dezakezu, prismara igo eta Donostia beste ikuspuntu batetik ikusi, Ubik liburutegira joan... Liburutegiarena ere aldaketa handia da, kontzeptualki sortzera animatuko batzaitu. Ez duzu isilik egon behar, 3D inpresorak daude... Izugarria da horrelako zentru bat Donostian egotea eta edonork benetan sortzeko aukera izatea. Sortzea, zerbait berria da, ez gaude ohituta. Aldaketa asko dira eta horregatik garrantzitsua da oso hezkuntzako taldea egiten ari den lana ikasle eta familiekin. Nolabait, kultura garaikidea herritar orori zabaltzen ari dira.\nOhiturak edo aurreiritziak asko aldatu behar ditugu, beraz.\nIruditzen zait kulturak asko laguntzen duela bizitza ulertzen. Bakoitzak bere egunerokoa dauka, baina aisialdian hemendik pasa eta dagoen aukera zabal horretan zure txokoa aurkitzea polita da oso. Bizitza ez nuke hori gabe ulertuko, gauza ugari pentsatzera eramaten baitzaitu. Tabakalera programa publikoa izanda, edonork atera dakioke zukua. Euria egiten duenean, adibidez...\n...euria egiten duenean, adibidez, jende asko merkatal zentroetara joaten da.\nBai, baina hau ere bete egiten da, aterpea baitago hemen eta familientzako eskaintza baitaukagu. Ohiturak aldatzen joango dira, esperantza daukat, bestela ez nintzateke hemen egongo.\nHainbat erakunde publikok Tabakaleran dute egoitza, baita pribatuek ere. Nola uztartzen dira?\nErakunde publikoek erabaki zuten beren egoitzak hemen egon behar zuela, baita iniziatiba pribatuek ere. Funts ezberdina daukate, baina uste dut ekimen pribatuek indar handia ematen diotela eraikinari eta bat datozela Tabakaleraren izaerarekin.\nZuenean euskal sortzaileek zein protagonismo izango dute?\nEz da zertan euskal sortzailea izan Tabakaleran tokia izateko, baina orain, esaterako, bost artista euskaldunek egindako erakusketa daukagu.Naturalena da bertakoek ere presentzia edukitzea, baina ez dizkiogu inori ateak ixten.\n2016 kultur hiriburutzaren urteko programazioa Tabakaleran aurkeztu zen. Eskutik helduta zoazte bi proiektuak?\nHarreman estua daukagu, proiektu asko ditugu komunean. Jendeak nahastu egiten gaitu, baina kultur hiriburutza\nurtebeteko kontua da eta Tabalakalera 2017an ere hor egongo da. Luzerako proiektua da. Elkarri zapaldu beharrean elkarlanean aritzen gara. Modu naturalean egin ditugu lotura horiek.\nKortxoenea ere bazen, baina eraitsi egin zuten. Susmoa dut agintariek Tabakalera bezalako proiektuak lehenetsi nahi dituztela eta autogestionatuak ezerezean utzi.\nBeren momentuan publikoki eman genuen gure iritzia, benetan sinesten dugulako kultur eredu ezberdinak elkarbizi daitezkeela. Kortxoenea Gaztetxeak sortzen duen mugimendua eta Tabakalerarena ez dira antagonikoak, inondik inora. Guk hori sinesten dugu eta hori esan genuen.\nErrezeloa daukat askok Tabakalera ez dutela gertuko sentitzen instituzioekin lotzen dutelako...\nJakina, Tabakalera diru publikoarekin egin da, eta eskerrak. Baina askori horrek sortzen dio zuk diozun errezeloa. Baina ni morratu egiten naiz jendeak dirua kulturan gastatzea zalantzan jartzen duenean. Gastua baino inbertsioa da. Herri bat intelektualki aberatsa kulturak egingo du. Hautematen zailagoa dela? Bai, ez da horren erraza ikusten. Ez dela porlana? Jakina. Edukia da.\nEgonkortzeko ere denbora beharko du...\nAstean 15.000 pertsona baino gehiago etortzen dira. Erakusketara 2.200 astero. Zifra oso altuak dira. Hau hasi besterik ez da egin. Jendearengan errotzeko balio nahikoa duela iruditzen zait.\nTabakalerak zer bide hartzea gustatuko litzaizuke?\nLan handia dago egiteko eta, bide horretan, pauso asko eman behar ditugu. Jendeak urrats bakoitza luparekin begiratzen du, baina luzerako proiektua da. Asko sinesten dut hemen sortzen eta sortuko den guztian.


Hasiera eman diogu parkean olgetan egitasmoari – Egizu elkartea\nHasiera eman diogu parkean olgetan egitasmoari\nAtzo arratsaldean ,Malakateko parkean, guraso, ume, txiki, handi bildu ginen. Giroa berezia izan zen, San Isidroko jaien hasiera zen, guztiok gogotsu geunden. Geroa ikastolako bostgarren mailako ikasleek bertso bat botaz eman zioten hasiera jaiei 😉\nParkean olgetaneko lehenego saiorako kartoizko kutxak eta mahai jokoak eraman genituen, txikiak fin-fin kartoizko kutxekin lanean hasi ziren, besteak beste buruhandiei aurre egiteko ezkutuak eta ezpatak egiten, beste batzuk, ostera, beraiek buruhandi bihurtzea erabaki zuten.\nBitartean mahaietan zeuden kideak mahai joko zein margo eta kartoiarekin ibili ziren. Eguraldia, giroak, txokolateak asko lagundu zuen eta arratsalde bikaina pasatu genuen.\nEskerrik asko atzo Malakateko parkera gerturatu zineten guztiei. Ateratako argazki guztiak hemen ikus ditzazkezue\nParkean olgetaneko hurrengo saioa maiatzaren 24an Iturgitxiko parkean izango da, animatuko zarete?\nNoiz: 24 & 31,ostiralak, 17:30-19:00\nNon: Algortako Iturgitxi parkea & Romoko Santa Eugenia plaza\nAitziber Amas2019-05-16T13:00:48+02:002019-05-16|egizu, gurasolaguna, gurasolagunak, sendi, sendi proiektua, SENDIren agenda|0 Comments


SERVICIOS - ABOGADOS ZABALA EGAÑA - DONOSTIA - SAN SEBASTIAN\nAholkularitza integrala eta gure bezeroen interesen defentsa irmoa ematen dugu arlo hauetan: Hirigintzan, higiezinen eta jabetza horizontalaren zuzenbidean, errentamenduetan, oinordetzan, familia eta dibortzioetan, hipoteketan, eta abarretan.\nHasierako kontsultan zure galderarik ohikoenei erantzungo diegu, eta zure kasuaren ibilbide legala azalduko dizugu, zu ordezkatzen zaitugun bitartean zer espero duzun jakin dezazun. Aukera posible guztiak ere eskainiko dizkizugu, zure egoera legala azkar konpontzeko eta zure gastuak gutxitzeko.\nHIRIGINTZAREN gaian, beharrezkoak diren plangintza- eta kudeaketa-dokumentu guztiak idazten ditugu, beharrezkoak diren ordena zibileko kontratuekin osatuz, lurrak eskuratzeko negoziaziotik hasi eta Jabetza Erregistroan erabat inskribatu arte. Aholkularitza eta defentsa desjabetzeetan, hirigintza-kalifikazioetan, lizentzietan eta abarretan.\nZuzenbide ZIBILAREN eremu zabalean, zure eskubideak defendatzen ditugu zure ondasunekin lotuta, zure enpresarekin, zure bizilagunen komunitatearekin, zure eskubide pertsonal eta familiarrekin, zure errentamendu- eta salerosketa-kontratuekin, zure hipoteka- eta langile-maileguen kontratuekin, eta abarrekin.\nTestamentua prestatzen dugu, eta jarauntsiko eskubideak defendatzen ditugu, jarauntsia erabat zatitu eta likidatu arte, oinordetza-zerga barne.\nDibortzioetan, elikagaien pentsioetan, zaintza-aldaketetan, familia-etxebizitzaren erabileran eta irabazpidezkoen likidazioan ere adituak gara.\nGure bezeroei unean uneko informazioa ematen diegu beren gaiaren egoerari buruz, bai negoziazioetan, bai prozedura judizial edo administratiboetan.\nZABALA EGAÑA ABOKATUAK\nMaite Egaña Ruiz & Imanol Zabala Sarasola\n943 433 167\n943 452 308\nSan Martín, 53 2-dcha, 20007 Donostia - San Sebastián (Gipuzkoa) España\n© 2019 ZABALA EGAÑA ABOKATUAK Eskubide guztiak gordeta


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Industria-robotika (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)" format:"eBook"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Industria-robotika (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa) Formatua: Liburu elektronikoa


Irekia Eusko Jaurlaritza - Gobierno Vasco :: Bernabé Undak Maier-en Gernikako fabrika eta bere teknologi zentroa (Maier Tecnology Center) bisitatu ditu\nBernabé Undak Maier-en Gernikako fabrika eta…\n<img src="https://bideoak2.euskadi.eus/2012/10/01/maier/visita_maier.jpg" style="max-width:100%" alt="Bernabé Undak Maier-en Gernikako fabrika eta bere teknologi zentroa (Maier Tecnology Center) bisitatu ditu" />\nBernabé Undak Maier-en Gernikako fabrika eta bere teknologi zentroa (Maier Tecnology Center) bisitatu ditu Iturria: Irekia\nMaier-ek uztailean egin du bere azken ezarpena Bergamon (Italiako iparraldean), non plastikozko pieza kromatuak ekoitziko baitituzte.\nMaier Tecnology Center-ek 100dik gora ikertzaile ditu, zeintzuek Mercedes-ek zuzendutako e-Vito elektrikoa bezalako proiektu garrantzitsuetan parte hartu baitute.\nMaier Urdaibaiko enpresa garrantzitsuenetako bat da, eta enpleguari eta jarduerari eutsi dio, beste batzuk itxi edo bat-egite prozesuetan murgildu diren bitartean.\nEusko Jaurlaritzako Industria, Berrikuntza, Merkataritza eta Turismo sailburuak Maier-en fabrika bisitatu du gaur Gernikan. Maier enpresa kooperatibo bat da, Mondragon Taldearen barruan dagoena eta 1.600 lagun enplegatzen dituena.\nEuskal enpresen bisiten agendaren barruan, Bernabé Undak erabaki du hurbilagotik ezagutu nahi duela automobilgintzaren sektoreko enpresa hau, oso garrantzitsua delako Euskadiko jarduera ekonomikoan. Maier bere produkzioagatik, nazioartean lortu duen ezarpen mailagatik eta I+G+B-ren alde egin duen apustuagatik nabarmendu da eta kasu arrakastatsu bihurtu da merkatuak bizi duen egoera ekonomiko zail honetan. Kanpoko automobilgintza, barneko automobilgintza, negozio berriak eta etxetresna elektrikoak dira bere diru-sarrera iturri garrantzitsuenak.\nEnpresak 190 milioitik gora euro eskuratzen ditu urtean salmenten bidez. Nazioartean zabaldutako enpresa izaki, egoitza komertzialak ditu Britainia Handian, Frantzian, Alemanian eta Tokion eta produkzio ezarpenak Britainia Handian, Txekian, Indian eta Bergamon. Azken bi ezarpen horiek 2012an egin ditu. Indiakoa urtarrilean eta Bergamokoa uztailean, non plastikozko pieza kromatuak ekoitziko baitituzte. Gainera, aliantzak dauzka Turkian eta Japonian.\nBere jarduera garrantzitsuenetako bat I+G-ren arlokoa da, eta horretarako, Teknologi Zentro bat dauka (Maier Tecnology Center), eta baita ere duela gutxi irekitako eraikin bat eta 100dik gora ikertzaile, zeintzuek Mercedes-ek zuzendutako e-Vito elektrikoa bezalako proiektu garrantzitsuetan parte hartu baitute.\nAzken lau urteetan, Maier-ek ikerketa proiektuak garatu ditu hainbat arlotan, eta 19 milioi euroko inbertsioa egin du. Eusko Jaurlaritzak 4,5 milioi eurorekin parte hartu du inbertsio horretan.\nBernabé Undak Maier bezalako enpresen garrantzia baloratu du, gaur egungo jarduera ekonomikoaren premiekin lerrokaturik daudelako eta Euskadirentzako etorkizuna, enplegua eta aberastasuna sortzen dutelako. Maier nazioartean zabaldurik dagoen enpresa bat da, urtez urte hazten ari dena eta merkatuari orientatutako teknologiaren alde egiten duena, eta horrek guztiak aukera eman dio atzerriko merkatuetan ongi kokaturik egoteko.\nGasteiz, 2012ko urriaren 1a


OSTIRALEAN "RITA" KOMEDIA ARRAKASTATSUA HERRI ANTZOKIAN - ORDIZIAKO UDALA\nOSTIRALEAN "RITA" KOMEDIA ARRAKASTATSUA HERRI ANTZOKIAN\nOstirala honetan, hilaren 15ean, Ordiziako Herri Antzokian "Antzerki garaia" programaren hirugarren saioa izango dugu ikusgai, eta oraingo honetan Txalo produkzioak aurkeztuko duen "Rita” lanarekin. "Antzerki garaia" egitaraua Beasain eta Ordiziako Udaletako Kultura Sailek bultzatu eta antolatu dute, Gipuzkoako Foru Aldundiaren eta Euskadiko Antzerti sarearen lankidetzekin.\nAktoreak Aitziber Garmendia eta Joseba Apaolaza dira, eta zuzendaria Begoña Bilbao. Lanaren egilea Willy Russel da eta euskarazko itzulpena Martin Agirreren esku joan da.Frank, Unibertsitateko literatura irakasleari, ikasle berri bat etorri zaio: Rita, pelukera. Ikasleak, Macbeth taberna baten izena dela uste du eta Hamlet, berriz, zerbeza marka bat. Irakaslea etsiak jota dagoen poeta da, amore emandakoa, baina Ritak ikasteko duen grina asetzeko prest dago. Ikasleak ikastea maite du eta irakasleak maitatzen ikasiko du. Sarritan ikaslea bera izan ohi da irakaslerik onena.\nAntzezlan honetan, Unibertsitateko heziketa-eredu eta konbentzio guztiak hausten dituen irakasle mozkorti eta anarkiko bat ageri da (Joseba Apaolaza). Irakaskuntzarako dituen arau eta pauta guztiak hankaz gora joango zaizkio, herri txiki bateko neska bat (Aitziber Garmendia) bere klaseetara apuntatzen denean. Ritak bere bizitza goitik behera aldatu nahi du ikasketen bitartez; irakasleak, ordea, arrastoan sartu nahi du ikaslea.\nRita antzezlanan, heziketa libreak duen garrantzia goraipatzen da eta norberak bere bizitzan zehar izandako esperientzia eta irizpideak irakaskuntza prozesuan duten eragina. Azkenean, irakasle/ikasle hartu-eman horren ondorioz, bata zein\nbestea nola aldatu eta askatzen diren agerian geratuko da.\nWilly Russellek duela lau hamarkada idatzitako “Educating Rita” antzezlanaren testua egokitu egin dute Txalo konpainiakoek, hemengo errealitatera testua gerturatuz, gaur egungo egoerara «zintzotasunez» gaurkotuta.\nMusikak protagonismo berezia du 'Rita' antzezlanean, hamaika eszenatan dago banatuta antzerkia, eta eszena batetik besterako trantsizioa egiteko zer esan zuzena duen musika hautatu da.\nJoseba Apaolaza eta Aitziber Garmendia azken lana ostirala honetan gaueko 10:15ean Ordiziako Herri Antzokian. Sarrerak salgai Barrena Kultur Etxean.


Ezkonduta dagoen gizon batekin harremanak\nZiur asko, gutxienez, zure bizitzan behin, ezkondutako gizonekin eta emakumezko askoren harremana ezagutzeko istorioak entzun behar dituzu. Nola sentitzen duzu horrelako elkarrizketei buruz? Beharbada egoera horretan zeunden? Bai, holismoen santua sartzen uzteko erabaki zuten emakumeak, familiakoa, errealitatearen erreakzio maiz gertatzen den erreakzioa da.\nEgoera larriagotu egiten da eta etxeko andreak dena prestatu du. Izan ere, ez zuen alaba bat alokatu behar izan zuelako gizonezko bat aldi berean ikasle biek, galtzerdi darnearen etapa galdu zuenean, senarrak zentimo bat irabazi zuenean, ez zuen ogitartekoak lanean egin. Maiteak ez zuen nahikoa bazkaltzeko jangela edo kafetegia. Urteak daramatza senarrarekin hazi zen gizon batekin. Eta ez balitz, ezarritako harreman bat suntsitzeko saiakera ausarta zen.\nLehen begiratuan, emakume hori kondenatu behar da. Baina zoriontsu eta pozik dago egoera horrekin? Eta merezi du bere helburua lortu ondoren, benetan merezi duela? Beharbada ez du kondenatu behar, eta emazteak sinpatia izateko eskubidea du?\nInork ez du argudiatuko familiako jaiegunek zoriontasun sentimendua ekarriko diotela emakume guztiek. Alegia gauza txikietan ere agerian egon beharko luke. Eta hemen bihurtzen da ez dela etxekoandre batek bere semearen arrakastak lehiaketa arruntean eztabaidatuko duenik, ez du bere poza eta nahigabea partekatuko berarekin, ez da izango New Year eta beste jai garrantzitsu batzuk ospatzeko.\nNola gertatuko da egoera hori eta zer egin behar duzun erdi gizaki sendoa ezkonduaren ordezkariarekin maiteminduta dagoela? Aukera batzuk daude, geroago eztabaidatuko dira.\nEraztun tabu bat da\nSarritan gertatzen da gizon batek ezkongabea ezkutatzen duela ezkonduta dagoela. Baina egia mingotsa ikasi duzuen bezain laster, ez utzi harremanak garatu, moztu budean, lagun bat edo lankide baten rola bakarrik uzten. Batzuetan, errazagoa da esatea baino, eta ez da emakume bat tranpakotzat jo, flirting edo sexu-sexu batek ez dituela mehatxatzen.\nZorigaitz hurbilketa hori arazo larriengatik sortzen da: emakumea ezkondu batekin maiteminduko da, ulertzen du bere sentimenduak benetakoak direla, baina ez du elkarrekikotasunik, familia bat eraikitzeko.\nSarean sartzea ezinezkoa da zuk zeuk erabakitzea edozein dela ere, nahiz eta jokoak kaltegabeenak ez parte hartzen. Zeure burua errespetatu ezin baduzu maite duzunean, hobe da zure bideak gurutzatzen diren egoerei aurre egitea. Eta, jakina, lask, musu eta beste samurtasunik ez. Lehenago erabaki hau egin ondoren, orduan eta azkarrago izango da mendekotasuna kentzeko.\nEtengabeko trenetik salto egiten dugu\n"Zhenatikarekin" harremana izan bazenuen, bazekiten noizbait gozatzen bazuten ere, oraindik egoera ezegonkorragoak egiteak ohartarazten du. Psikologoek egindako inkesta batek bi edo hiru hilabeteko epea erakusten du gizon bat zehazteko eta familiaren alde egiteko prest dagoen jakiteko. Ulertzen duzu maitalea pozik dagoela emaztea eta maitalea dituen egoerarekin pozik dagoela, zuk emandako bi hilabeteetan, ez duzu pertsona bati atxikitzeko denbora izango, pauso gutxien eragingo duen pausoa.\nGizonak are gehiago dira egoera honetan: ia berehala erabakitzeko lehenengo bileran prest daude, emakumea etorkizunean emaztea izatea. Kasu honetan etxeko andrearen zeregina gizakiaren asmoak argitzea da.\nPraktikak erakusten du zure amaginarrean bizitza guztian pasatzeko prest ez baduzu, indarrarekin behin bilduko da eta nekez izandako harremanak geldiaraziko ditu. Batzuetan nahiko gogorra izan beharko litzateke, batzuetan gizonezkoek ez dute amore eman nahi eta maitalearen alde borrokatzeko prest daude.\nMaite al duzu? Borroka!\nMaitaleen emazteak esaten duenaren arabera, maitalearen emaztea emakume sorgin baten eserlekua dela esaten du. Seme-alabak bere emaztearekin duen harremana ahaztea erabaki du, seme-alabak haren aurka daude eta oraindik emaztea ez da uzten, baina dibortzioagatik ordaindu beharko zenuke, gizonak ziurrenik etzanda egongo dela. Gaixo izateko prest badago, zure zorionaren alde borrokatzen hasi zara.\nKasu honetan, psikologoek ez dute gomendatzen emaitzaren aldeko baikortasuna baizik, baizik eta maite dutenentzat bat egin nahi dutenek etxearen giro erosoena sortzeko gai izango lirateke, gizonezkoaren nahien gutxiengintzako pozez gozatzeko, gutxienez laguntzera, opari txikiak ere gozoki gozoki kutxa bezala onartzeko. Era berean, komenigarria da ezkontidearen inguruko edozein eztabaida saihestea, beraz, ez du berdintasunik nahi. Ohean izerditan egon behar dute. Azkenean, eszena bat jolastu beharko duzu, zure eskuak hautsiz beterik, zure ultimatum gogokoena jarriko duzu. Aste bat edo gehiago datoz gauzak ez datoz batere. Ulertu emaitza positiboa izanez gero, bere emaztea izango zara. Eta hori ez da amodio bakoitza ahalegintzen den egoera.\nUmiltasuna eta apaltasuna berriro ere\nMaitale izateko erabakitzeko, argi eta garbi adierazi behar duzu kasu isolatuetan bakarrik, gizonak legezko familia uztea erabaki duela. Gehienetan aitak, bere egoera uko eginik, bigarren rolaren bizitza izaten jarraitzen du, lehoiaren denbora partekatzen baitu, gizonak familiako eta lan berberak ordaintzen dituelako.\nOsasun mentala mantentzeko, amodioaren papera adostu zuen emakume batek denbora librea bete beharko luke. Garrantzitsua da bere bizitzan lan interesgarri bat egitea, lagunak, lagunak eta, beharbada, beste gizon bat. Gainera, ez ezazu jainko bat bezalako gizon ezkondua itxaroten, zure bilerak zurekin egin dezagun. Gogoratu sexu indartsuagoaren ordezkariak emakumea dela poza bizi den musikalea izatea eta besteen energia kargatzeko gai izatea.\nGertatzen da, halaber, emakumea egungo egoera guztietan egokitzen dela. Sarritan, ezkonduta zeuden emakumeak eta seme-alabak dituztela, baina ez dute elkarri lotura lotu nahian behin eta berriro, hasi maitaleak. Haientzat, maitalea emozio positiboen jatorria da, laguntza materiala, baina ez gehiago.\nIzan ere, harremana obligazio mingarria bihurtu bazen, haiek berrikustea eta, seguru asko, haustea da. Eta, lehenbailehen, hutsune hori gertatzen bada, errazagoa izango da bizitza konplexua bizirik irautea.\nMaite gizon batekin beste herrialde batetik\nGizon bat emakume bat bere bizitza osoan maitatzeko gai dena al da?\nMaite zaitut interlokutore birtual batekin maiteminduta?\nZer gertatuko da maitasuna?\nElkarrekin bizi ezkontza aurretik - pros eta Cons\nNola emaztearen eta amatudearen arteko gatazka konpontzeko\nSergei Bezrukov eta Anna Mathison ezkondu ziren\nNola berarekin maitemindu: 4 kasuetan lan egingo duten arauak\nManga de Halva\nZartagin saltsa gozo eta garratza\nLehen graduatuei agur esateko, irailaren 1ean, lizentziatuen eta gurasoen artean\nEntsalada oilaskoa eta pasta\nNola aknea kentzeko modu aurpegian folk\nElsa Schiaparelli biografia


Trikua esnatu da - Lorea Agirre - Idurre Eskisabel - Karrikiri Denda\nTrikua esnatu da -...\n> Liburuak>Saiakera>Trikua esnatu da - Euskaratik feminismora eta feminismotik euskarara\nTrikua esnatu da - Euskaratik feminismora eta feminismotik euskarara\nIdurre Eskisabel / Lorea Agirre\nEgilea: Idurre Eskisabel / Lorea Agirre\nGaur eta hemen emakume izatea eta euskaldun izatea bazterreko izateko bide dira oraindik. Prestigioaren, pribilegioen eta eskubideen banaketak osatzen duen jendarteko botere sarean jokoan daude euskararen normalizazioa eta genero berdintasuna.\nBiak dira menderakuntzaren alaba, eta, horregatik, biak dira indibidualki zein kolektiboki ahalduntzeko eta boteretzeko lekuak, zein jendarte berdinzale eta bizigarriago baten alde eragiteko guneak.\nGainera, hizkuntza eta generoa gurutzatu egiten direla badakigu, hizkuntza hautuak genero eraikuntzatik igarotzen direla eta alderantziz. Horrenbestez, euskalgintzaren eta feminismoaren arteko gurutzaketa eta aliantzarako bidea arakatzen da liburu honetan.\n"TRIKUA ESNATU DA" LIBURUA, LOREA AGIRRE ETA IDURRE ESKISABEL EUSKALERRIA IRRATIAN


ZORTZI LANGABETU KONTRATATZEKO PROZESUA. PROBEN BEHIN BETIKO EMAITZAK. - Ayuntamiento de Alsasua / Altsasuko Udala\nNafar Lansare-Nafarroako Enplegu Zerbitzuko zuzendari kudeatzaileak martxoaren 7an emandako 2018/251 Ebazpenean ezarritakoari jarraikiz, zeina 2021. urterako otsailaren 9ko 52E/2021 Ebazpenaren bidez baimendua eta zati batean aldatua izan den, Altsasuko Udalak 8 pertsona langabe kontratatuko ditu, 6 hilabetez, lanaldi osoan, honako lanpostu hauek betetzeko:\n-. Lorezaintzan ofiziala: 3 postu\n-. Zerbitzu anitzetarako peoia: 5 postu\nInskripzioak 2021ko maiatzaren 21a baino lehen egin beharko dira Altsasuko Enplegu Bulegoan.\nInformazio gehiago ondorengo dokumentuan:\nBaldintzak ( 177 KB )\nLorezaintzarako ofiziala izateko probaren emaitzak\nZerbitzu anitzetarako peoia izateko behin behineko emaitzak\nLorezaintzarako ofiziala izateko froga praktikoaren behin behineko emaitzak\nEuskara maila neurtzeko probaren emaitzak\nZerbitzu anitzetarako peoia izateko behin betiko emaitzak\nLorezaintzarako ofiziala izateko behin betiko emaitzak\nErantzunak desaktibatuta daude ZORTZI LANGABETU KONTRATATZEKO PROZESUA. PROBEN BEHIN BETIKO EMAITZAK. sarreran\n← ALTSASUN BLAI!!!\nALTSASUKO UDAKO KULTUR PROGRAMA →


Berriak llabürrak - Page #5\n2012 Iraila 17\nXiberoko Botzaren 30 gerren sartzea\n30 gerren sartzea dügü aurtenkoa. 1982ko agorrilaren 5an hedatürik izan zen Xiberoko Botzaren lehen emankizüna, Irabarneko jauregitik. Geroztik, aitzina jarraikitzen dügü berrikuntzak ekartez. Aurten, Allande Socarrosi esker "Egün bat hitz bat" kronika dükezüe non Xiberoko hitz baten explikazione emanen düan. Bestalde, "Ostokada" berriak berriz izanen dira. Aste batez, norbait edo zerbaiten ezagützera joanen gira. Lekükoak usatü tenoretan etxikiko dütügü salbü 11.30takoa elkitzen dügüla 12.00-13.00en artean eskentzeko. Beste kanbiamenetan, Xan Alkhaten abiatzea dügü, eta haren ordez Beñat Larrory Iruritarra dükegü. Kirol emankizün egile, 10.00-11.00en arteko animazionean eta arrestiri apal oroz entzüngei date.\nEntzün Allande Errezaret Xiberoko Botzako lehendakaria :\n2012 Abuztua 03\nZorionak Xiberoko Botzari !\nDüala 30 urte, 1982ko agorrilaren 5an hasi zen Xiberoko Botza irratia hedatzen Irabarneko Jauregian. Aurten, 30 urteak dütü irratia ospatzen. Hatsarrean, lagüntzaileak hor baziren irratiaren biziarazteko eta berrien emaiteko, berehala lehen langilea hartürik izan zen. Geroztik, ibilbide ederra egin dü Xiberoko Botzak, egoitza kanbiatüz, lehenik Mauleko plazan eta orai den leküan pekarrüan Maulen. Teknologia berriak beti jarraiki dütü irratiak eta azken urteetan Webgunea ere sorarazi dü irratiak. Xiberoko Botzean hamarka langile iragan dira eta ehünka laguntzaile. Hatik, azpimaratzeko da azken urte horietan Eüskal irratiekin lan egiten düana, berriak eta programen indartzeko eta kalitatezko emankizünen eskentzeko. Zorionak Xiberoko Botza irratiari eta orano bizi lüze bat izan dadin !\nEntzün Xiberoko Botza irratiaren hatsarrean ziren bi lagüntzaile Jean-Jacques Etxeberri Llargo eta Madouce Araguas :\n2012 Maiatza 30\nXiberoko Botzako galtotegia\nXiberoko Botza irratiak galtotegi bat zabaltzen dü. Zure behatzeko üsantxa emagüzü, zure ikusmoldea eta orokorkian zer deiozün ? Nahi düzün maneran ihardets ezazü, mailez, gütünez edo webgünearen bidez. Esker mila zure erantzünaz eta parte hartzeaz. Hona Xiberoko Botzako galtotegia.\n2012 Ekaina 05\nUrte berezia dügüla azpimarratürik izan da, Xiberoko Botza Irratiaren biltzar nausiaren kari. Agorrilaren 5ean Irratiak 30 urte ospatüko dü eta urtebürü horrentako jei eder bat plantatzen ari gira. Geietan, Xiberoko Botzak egin düan lanak aipatürik izan dira, antenan eta antenaz kanpo. Üda hor izatez, urte oroztako hitzordüa hor dügü, Etxez-Etxe kanpaina. Aurten, Xiberoko Kantu Txapelketako erdi-finalako kantoreen diska izanen da. Bestalde, aurten inportant date kanpaina hon baten egitea, irratia osagarri honean izan dadin ekonomikoki. Azkenik, gure eskentza hobetü nahian, behazaleak kümitatzen zütüegü prestatürik den galtotegi baten betetzera, xiberokobotza.org web günean edirenen eta telekargatzen ahal düzüena.\nEntzün Allande Errezarret Xiberoko Botzako lehendakaria :\n2012 Apirila 24\nElizetexe etxea arraberritzeko xedea\nElizetxe etxea arraberritzeko adostürik izan da. Atharratzeko plazan edireiten da etxe hau eta arraberritze lanek 700 000€ kosteko düe. Turisma bülegoaren egoitza nausia bilakatüko da, zerbütxü teknikoak etxe hortan kokatüko dira, turistak hor errezibitüko dira eta erakuska güne bat ere izanen da. Basabürüko eta Baretous-ko SIVUek düe xedea aitzina eramaiten, Xiberoa Herri Alkargoaren lagüntzarekin. Lanek larrazkenean hasi behar lükee, 2013an estrenatürik izateko gisan.\nEntzün Jean-Marc Peillen SIVUko lehendakaria :\nihesi.com Eüskal-Herriaren bijitatzeko webgünea\nMauleko zibergünea zerratüko\n"Abiadüra Handiko Interneta" plantatürik Mitikilen\nXiberoko Botza Interneten\n2019 Martxoa 11Herrietako berriak\nClémentine Paceren erakuska Maulen\n2012 Otsaila 06Kultura\nClémentine Pace, Girondako artistaren 35 obrak ikusgei dira Mauleko Ondarrearen Etxean. Irudigile gazteak, pikatze egite...


Durango-Durango Klasikoa 2020: Van Vleuten munduko txapelduna irabazle\nVan Vleuten munduko txapelduna nagusi Durangon, aste borobila eginda\nHerbeheretarrak Goiuriara egindako azken igoeran erabaki du lasterkera, helmugarako sei kilometrora.\nVan Vleutenek irabazi du berriro ere Iruñean\nVan Vleuten munduko txapeldunak irabazi du Lekunberrin\nDurango Durango, emakumeen klasikoa\nAnnemiek Van Vleuten (Michelton-Scott) egungo munduko txapelduna gailendu da Durango-Durango klasikoan eta aste borobila itxi du, ostegunean eta ostiralean Nafarroan lortutako bi garaipenak kontuan izanda.\nHerbeheretarrak Goiuriara egindako azken igoeran erabaki du lasterkera, helmugarako sei kilometrora. Helmugara bera bakarrik iritsi da eta 18 sgeundoko aldea atera dio Anna van der Breggen (Boels-Dolmans) herrikideari eta minutu eta bost segundo Elisa Longo italiarrari.\nLaugarren Clara Koopenburg (Paule Ka) alemaniarra izan da 1:07ra, eta bosgarren, 1:38ra, Marta Cavalli (Valcar-Travel Service) italiarra. Cavallirekin batera tropel nagusia sartu da.\nLasterketa Durangoko Ezkurdi plazan hasi eta amaitu da. Bertan bildu dira aurtengo edizioan partu hartu duten 139 txirrindulariak eta 24 taldeak, horietariko zazpi World Tour kategoriakoak.Ibilbideak 113 kilometro izan ditu; Miotara bost aldiz igo dira eta Goiuriara, berriz, bi aldiz.


Irekia Eusko Jaurlaritza - Gobierno Vasco :: EHAA xedapena 201904210\n74/2019 EBAZPENA, irailaren 10ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez argitara ematen baita Jaurlaritzaren Kontseiluak hartutako erabaki hau: «Erabakia, Euskal Autonomia Erkidegoko Administrazioko langileen ordainsarien % 0,25eko igoera osagarria onartzen duena».\nGaiak: ADMINISTRAZIO PUBLIKOA; EUSKAL AUTONOMIA ERKIDEGOA; FUNTZIO PUBLIKOA; LANGILEAK; LANSARIAK; PUBLIZITATEA\nXedapenaren zenbakia: 201900074\nHurrenkenaren zenbakia: 201904210\nIkus 2019/03/08an argitaratutako 2019/02/26ko 201900018 EBAZPENA\n2019ko irailaren 10eko batzarrean, Gobernu Kontseiluak erabaki du Euskal Autonomia Erkidegoko Administrazioko langileen ordainsarien % 0,25eko igoera osagarria onartzea. Hori horrela, behar bezalako publikotasuna izan dezan, honako hau\nArtikulu bakarra.– Euskal Herriko Agintaritzen Aldizkarian argitaratzea Euskal Autonomia Erkidegoko Administrazioko langileen ordainsarien % 0,25eko igoera osagarria onartzeko Erabakiaren testua (ebazpen honen eranskinean dago jasota).\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN IRAILAREN 10EKO 74/2019 EBAZPENARENA\nGOBERNU-KONTSEILUAREN 2019KO IRAILAREN 10EKO ERABAKIA, ZEINAREN BIDEZ ONARTZEN BAITA EUSKAL AUTONOMIA ERKIDEGOKO ADMINISTRAZIOKO LANGILEEN ORDAINSARIEN % 0,25EKO IGOERA OSAGARRIA\nOrdainsarien arloan 2019ko ekitaldirako presako aurrekontu-neurriei eta luzapenaren beste alderdi batzuei buruzko otsailaren 14ko 2/2019 Legearen 2. artikuluaren 1. apartatuak xedatzen duenez, 2019ko urtarrilaren 1etik aurrerako ondorioekin, 2018ko abenduaren 31n indarrean zeuden ordainsarien aldean, % 2,25 gehituko dira Euskal Autonomia Erkidegoko sektore publikoko entitateetan ari diren eta lan-kontratukoak ez diren langileen urteko ordainsari osoak, bai eta lehendakariaren, sailburuen, goi-kargudunen eta berdinetsitakoen, behin-behineko langileen eta zuzendaritzako langileen ordainsariak ere. Artikulu horren 2. apartatuak aurreikusten du, 2019ko urtarrilaren 1etik aurrera, Euskal Autonomia Erkidegoko sektore publikoko entitateetan ari diren lan-araubideko langileen soldata-masa % 2,25 gehitu daitekeela, 2018ko ekitaldian ezarritakoaren aldean.\nGobernu Kontseiluak 2019ko otsailaren 26ko bilkuran hartutako Erabakiaren bidez, baimena eman zen, 2019ko urtarrilaren 1etik aurrerako ondorioekin, ordainsariei % 2,25eko igoera aplikatzea, 2018ko abenduaren 31n ezarritako ordainsarien aldean, Euskal Autonomia Erkidegoko sektore publikoan ari diren langile lan-kontratudunentzat.\nDena den, otsailaren 14ko 2/2019 Legearen 2. artikuluaren 4. apartatuak xedatzen du Gobernu Kontseiluak baimena duela, Ogasun eta Ekonomia Sailak eta Gobernantza Publiko eta Autogobernu Sailak proposatuta, Euskal Autonomia Erkidegoko sektore publikoko langileen ordainsari-araubidea egokitzeko eta garatzeko, 2019ko ekitaldian sektore publikoko langileen gastuei dagokienez indarrean dauden oinarrizko baldintzen arabera.\nEdozein modutan, aipatutako igoera horiek sektore publikoaren zerbitzuko langileen gastuei buruz eman daitezkeen oinarrizko xedapenak aintzat hartuta aplikatuko dira, hain zuzen ere, Ordainsarien gaineko premiazko neurriak onartzen dituen abenduaren 21eko 24/2018 Errege Lege Dekretua. Oinarrizko araudiak adierazitakoaren arabera, Barne Produktu Gordinaren (BPG) gehikuntza prezio konstanteetan 2018an % 2,5ekoa edo handiagoa bada, 2019ko uztailaren 1etik aurrerako ondorioekin, % 0,25eko soldata-igoera gehituko da. Aipatutako oinarrizko xedapena betetzen dela egiaztatuta dagoenez, Gobernu Kontseiluari aurkeztu behar zaio, onar dezan, sektore publikoaren zerbitzuko langileen lansarien % 0,25eko igoera osagarria, uztailaren 1etik aurrera. Igoera hori aurretik onartutako % 2,25eko igoerari batuta, % 2,50eko igoera egiten du, guztira, aipatu den datatik aurrera.\nBestalde, 2018ko irailaren 19an egindako Euskal Autonomia Erkidegoko Administrazioaren Negoziazio Mahai Orokorrean aztertu da aipatutako igoera, gai-zerrendako puntu honetan: «2019. urterako soldaten proposamena».\nAzkenik, Euskal Funtzio Publikoari buruzko uztailaren 6ko 6/1989 Legearen 5.1.g) artikuluan ezarritakoaren arabera, Eusko Jaurlaritzari dagokio Euskal Autonomia Erkidegoko funtzionarioen ordainsari-araubidea eta gainerako langileen lansari-baldintzak ezartzeko arauak eta jarraibideak urtero ezartzea.\nAurrekoaren ondorioz, Gobernantza Publiko eta Autogobernuko sailburuaren proposamenez eta gaia eztabaidatu ostean, Gobernu Kontseiluak erabaki hau hartu du:\n«Lehenengoa.– Baimena ematea, 2018ko abenduaren 31n indarrean zeuden ordainsarien aldean, % 2,50 gehitzeko, 2019ko uztailaren 1etik aurrerako ondorioekin, Euskal Autonomia Erkidegoko sektore publikoko entitateetan dauden eta lan-kontratukoak ez diren langileen urteko ordainsari osoetan, bai eta lehendakariaren, sailburuen, goi-kargudunen eta berdinetsitakoen, behin-behineko langileen eta Zuzendaritzako langileen ordainsarietan ere.\nBigarrena.– 2019an, lan-kontratukoak ez diren langileek jaso beharreko oinarrizko ordainsariak honako hauek izango dira:\na) Langile bakoitza sailkatuta dagoen kidegoari edo eskalari dagokion taldeko soldata eta hirurtekoak (zenbatekoak hamabi hilekori dagozkie):\nb) Soldatari eta hirurtekoei dagokien hileko bat 2019. urteko ekaineko eta abenduko aparteko ordainsarietako bakoitzean, honako letra honetan zehazten diren kopuruetan.\nHirugarrena.– Euskal Funtzio Publikoari buruzko uztailaren 6ko 6/1989 Legeak 79.1.a) artikuluan ezarritakoarekin bat etorriz, 12 hilekori dagokion lanpostu-mailako osagarriaren urteko zenbatekoa, lanpostu-maila bakoitzari dagokiona, honako hau izango da:\nLaugarrena.– Gainerako ordainsari osagarriek, halaber, % 2,50eko igoera izango dute, 2019ko uztailaren 1etik 2019ko abenduaren 31 bitartean, 2018ko abenduaren 31n indarrean zeudenen aldean. Hala ere, aldaketa batzuk egiteko modua izango da programa bakoitzari atxikitako langile kopuruaren aldaketaren ondorioz, programari ezarritako helburuen betetze-mailaren ondorioz eta programa aplikatzearen banakako emaitzen ondorioz.\nBosgarrena.– Euskal Autonomia Erkidegoko Poliziari buruzko uztailaren 17ko 4/1992 Legeak 74.1.a) artikuluan xedatutakoarekin bat etorriz, Ertzaintzaren kategoria-maila bakoitzari dagokion lanpostu-mailako osagarria honako hau izango da 2019ko ekitaldirako:\nSeigarrena.– Goi-kargudunen lansariei buruzko urriaren 28ko 14/1988 Legearen 2. artikuluan ezarritakoaren arabera, lansari horien urteko zenbateko gordinak honako hauek izango dira, 2019ko ekitaldirako:\nZazpigarrena.– Justizia Administrazioko langileen lansariez bezainbatean, langile horiei dagokien berariazko araudia aplikatuko da.\nZortzigarrena.– Ordainsarien % 2,50eko igoera aplikatzea baimentzea, 2019ko uztailaren 1etik 2019ko abenduaren 31 bitartean, 2018ko abenduaren 31n indarrean zeudenen aldean, Ertzaintzako langileentzat.\nBederatzigarrena.– 2019ko uztailaren 1etik 2019ko abenduaren 31 bitartean, ordainsarien % 2,50eko igoera onartzea, 2018ko abenduaren 31n indarrean zeudenen aldean, Euskal Autonomia Erkidegoko Administrazio Orokorrean, haren organismo autonomoetan eta Osakidetza-Euskal osasun zerbitzua zuzenbide pribatuko erakunde publikoan diharduten lan-kontratudunentzat.\nHamargarrena.– Autonomia Erkidegoko gainerako zuzenbide pribatuko erakunde publikoetan, sozietate publikoetan eta sektore publikoko fundazio eta partzuergoetan diharduten langileen soldata-masak ezingo du % 2,50eko baino gehiagoko igoerarik izan 2019ko uztailaren 1etik 2019ko abenduaren 31 bitartean, 2018ko abenduaren 31n indarrean zeudenen aldean.\nAurreko paragrafoan jasotakoa 2019ko aipatutako denbora-tarteko soldata-masaren gehieneko muga da; horren banaketa eta bakoitzari aplikatuko zaiona negoziazio kolektiboaren bidez erabakiko da.\nHamaikagarrena.– Era berean, osagarri pertsonalak eta iragankorrak beren araudi espezifikoaren arabera arautuko dira, eta haien kopuru indibidualak ezingo dira % 2,50 baino gehiago igo 2019ko uztailaren 1etik 2019ko abenduaren 31 bitartean, 2018ko abenduaren 31n indarrean zeudenen aldean.\nHamabigarrena.– Erabaki hau Euskal Herriko Agintaritzaren Aldizkarian argitaratzea».


Tubos reunidos | LAB SINDIKATUA\nTags Tubos reunidos\nEusko Jaurlaritzak ez du inolako erantzukizunik eta konpromisorik Tubos Reunidos taldeko...\nLABek eta ESK-k argi daukagu langile gisa ezer gutxi espero dezakegula ez Eusko Jaurlaritzatik ez SEPItik. Baina gure indarra geure baitan datza; gure elkartasuna eta borrokarako gaitasuna ditugu. Adibide gisa, enplegu-erregulazioko espedientea iragarri zenetik Tubacexeko langileak mantentzen ari diren borroka dugu, bai eta Aiaraldean bizitza eta lan duinaren aldeko dinamikak ere. Argi dago erantzun horiek fruituak ematen dituztela gure batasuna mantentzen badugu, Productos Tubulareseko kideok 2018an erakutsi genuen bezala.\nTubos Reunidos-ek aurkeztutako ABEEEa erretiratzea exijitzen dugu\nTubos Reunidosek 8 hilabeterako ABEEE berria aurkeztu du, %66aren eraginarekin. Dokumentazioa aurkeztu ondoren, berau erretiratzea exijitu diogu Tubos Reunidos-eko zuzendaritzari.


Caicedo izan da garaile gaurko honetan Etnan\nJonathan Caicedo ekuadortarrak irabazi du Etnan amaitu den Giroko hirugarren etapa, ihesaldiko indartsuena izan baita.\nEtnara iritsi den lehen mendateak (18,8 kilometro, % 6,6an) aldea eragin du Giroko ohorezko postuetarako hautagaien artean, eta Geraint Thomas eta Simon Yates, faborito nagusietako bi, aukerarik gabe utzi ditu.\nErlojupeko baten eta mendateko lehen finalaren ostean, Joäo Almeida portugaldarra geratu da lider, Jonathan Caicedoren denbora berarekin, garaipena lortzeagatik arrosaz janzteko aukera galdu baitu.\nPello Bilbao hirugarren da 37 segundora, Kelderman laugarren 42ra, Vanhoucke bosgarren 53ra, Nibali seigarren 55era, Pozzovivo zazpigarren 59ra, McNulty zortzigarren 1: 11ra, Fuglsang bederatzigarren 1: 13ra, Kruijswijk hamargarren 1: 15era eta Majka eta Konrad hamaikagarren postuan berdinduta geratu dira 1: 26ra.\nSailkapen nagusiko hautagai nagusiak izango dira, Simon Yates (3:46) eta Geraint Thomas (11:17) hautagaien zerrendatik desagertu direlako. Etnako igoera hasi baino hamar kilometro lehenago geratu da galestarra, irteera neutralizatuan erori ostean, eta Caicedotik 12: 19ra iritsi da helmugara.\nSimon Yatesek lehen taldetik amore eman du etapa osoa Etnako mendatetik bederatzi kilometrora egin ostean, Matteo Fabrok (BOra) ezarritako erritmoan, eta Caicedotik 4: 23ra eta faborito nagusietatik 3: 30era amaitu du.\nJonathan Castroviejok, Thomas liderrak huts egin ostean, 6,5 segundora erasoa jo du Viscontik eta Caicedok, lasterketako buruak, 1:34 zutenean, eta berarekin joan da Vanhoucke (Lotto), baina ezin izan dio jarraitu. Keldermani ere ez, baina getxotarrak eutsi egin die Fuglsang, Pozzovivo, Majka eta Nibaliri.\nEtapa handi bat ere egin du Tourrean parte hartu ondoren iritsi den beste euskal txirrindulariak, Pello Bilbaok, Keldermanen atzetik atera da, baina helmugara hamabigarren iritsi da eta sailkapen nagusian hirugarren jarri da.\nVisconti (Vini Zabu), Rumac (Androni), Holmes (Lotto), Campenaerts (NTT), Bjerg (UAE), Caicedo eta Craddock (EF1) eta Romano (Bardiani) txirrindulariek osatutako ihesaldian erabaki da etapa.


Eman Fortune gurpila Spin batekin Free Android Casino Telefonoa Slots Billing Jokoak!\nFree Best Android soldata telefono Bill arabera Zirrikitua Ganire: Telefono Casino Slot Jokoak arabera James St. John Jnr. egiteko Casinophonebill.com\nGurpilak nahiko gizakiarekin garrantzitsua izan dira sortu zenetik, batez ere, orduan Free hura Android Casino Telefonoa zirrikitua jokoak!\nSlots dira, zalantzarik gabe gehien jokatu kasinoan gambles bat, nahiago jokalari gehienek. Jokoaren formatua sinplea da erakargarria irabazlearen aukerak batera, gamblers lured ditu palanka tira adin sartu. Gainera, Ziur hainbat hobari gozatzeko gambles batera zauden.\nKaixo! Get Best Android zirrikitua jokoak beheko taula eta Era Begiratu gure beste Android Casino Markak Zein Eskaintza Antzeko Hobariak eta Promozioak UK jokalariak for!\nIkusi gure beste guztia Android Slots eskaintzen hemen!\nHobariak laguntzen Best Mobile Phone Casino jokoak Android For!\nAplikazioarekin ezin duzu bakarrik gozatu Free Android Casino Slot Games, baina fantasiazko benetako dirua sorta bat gambles. Orduan benetako dirua gambles hura, Gauza hori lehen buruan jotzen hobariak da! Kasinoak eskubidea ematen hainbat zirraragarria hobariak gozatzeko aukera ia guztiak zure benetako diru-transakzio batera. Direnak ziur gozatzeko zara:\nSocial media promozioak.\nGozatu Best Casino Apps Android For On Jokoa! for New 2016: slotsltd.com\nhobariak eta Free Android Casino Slot Games gozatuz gain, Kasinoa ahalbidetzen ezaugarri onena batzuk gozatzeko aukera. Puntuak on zehazki dela azpimarratzen dira:\njokoarekiko aukerak. Zure aukeraren apustua jaso ahal izango duzu zirraragarria jokoak aukeraketa zirraragarria batetik. free jokoarekiko saio batean Erraz dastatzeko, edo jarri benetako dirua zure aukera partidak sartu.\nProgressive Slot! Free Android Casino Slot aplikazioa buruzko Games gozatuz gain, Saiatu ere egin dezakezu zure zorte hainbat progresiboa jokoa jokoak on. Joko horiek zure zorte piztu dezakezu inguruan uneak materia bat besterik ez!\nHarrigarria kasinoan jokoen grafikoak. ebazpenak zirraragarria jokoak gozatu ahal izango duzu, zure Android gailu egokia. Kasinoa ere onena handiko jokoa jokoak batzuk gozatzeko aukera ematen dizu, eskuineko aplikazioan.\nArrisku doan eguneratzerik erregularra jokoarekiko. eguneratzeak nahitaez bermatu edozein eraso edo intrusions aurkako duzula babestuta daude, bertan oztopatzen liteke zure jokoa.\nBest in class laguntza zerbitzuak. Haien bezeroaren laguntza Langileak dira beti prest laguntzeko zure zalantzak dituzten, Egin behar duzun guztia iristea, beraientzat!\nGet Your Winnings eta Funtsak jiffy batean transferitu!\nhainbat erraza eta hassle-free Mobile Funtsaren Transaction zerbitzuak gozatu ahal izango duzu, Zure funtsak transferitzeko. You BT Telefono finkoa Billing bezalako zerbitzuak aukera dezakezu, PayPal edo Skrill beste batzuk hainbat artean zure baldintza betetzeko. dirua benetako jolasean halaber eskubidea duzu hobariak eta ikastaroa sorta bat Free Android Casino Slot Games.\nJaitsi Android Casino Slot Games bitartez CasinoPhoneBill eta Talde zirraragarria bonus Eskaintzak


Jatorria da 'gaitza' - Gizartea - Berria\nJatorria da 'gaitza'\nBost urte dira Espainiako Gobernuak osasun sisteman murrizketak egin zituela. Kalterik handiena paperik gabeko migratzaileek izan dute: osasun eskubidea nabarmen ukatu zaie.\nKalean informazioa banatu zuten atzo Munduko Medikuak taldeko kideek. MARISOL RAMIREZ/ ARGAZKI PRESS\nErrege dekretu baten bidez, paperik gabeko migratzaileak ohiko osasun zerbitzutik kanpo utzi zituen Espainiako Gobernuak. Bost urte joan dira ordutik. Urteurrenaren harira, kalera irten zen atzo Munduko Medikuak taldea, herritarrei informazioa zabaltzera. Izan ere, elkartearen esanetan, elkartasunik eza sortu du aldaketa horrek, eta azkar normalizatu da eskubide urraketatzat jotzen dutena. «Etorkinen kolektiboa babesgabeagoa denez, urraketak ez dira ikusten».\nOsasun txartela eduki ahal izateko, Araban, Bizkaian eta Gipuzkoan migratzaileek erroldatuta egon behar dute gutxienez urtebete lehenagotik; Nafarroan ez da beharrezkoa erroldatua egotea, herrialdearekin bestelako lotura batzuk badaudela frogatuz gero —esate baterako, gizarte zerbitzuek egindako txostena, esanez pertsona horrek zenbat denbora daraman herrialdean bizitzen—.\nOhiko osasun zerbitzua jasotzeko baldintzak malgutasunik gabeak direla salatu du Munduko Medikuak taldeko teknikari Xabier Agirrek. Beste esparru batzuetan baino baldintza zorrotzagoak direla dio; adibidez, atzerritartasun legean erroldaz aparteko beste froga batzuk onartzen dituztela. Espainiako Gobernuak, ordea, ataka estuagoa jarri zuen osasunaren arloan. «Froga zorrotzagoak eskatzen dituzte. Eta errolda lortzea zaila da».\nTxartelik ez daukatenak\nErrege dekretuaren arabera, osasun txartelik eduki ezean, kasu jakin batzuetan soilik dute osasun zerbitzurako eskubidea egoera irregularrean dauden etorkinek. Gutxieneko horiek ere urratu egiten direla salatu du, ordea, Munduko Medikuak elkarteak. Jakinarazi du azken bi urte eta erdian 64 urraketa antzeman dituztela Araba, Bizkaian eta Gipuzkoan.\nEgoera irregularrean egonda ere, guztiek dute osasun zerbitzu batzuk jasotzeko eskubidea, izan ere: adingabeak direnean, haurdun daudenean edo larrialdietan —eta senda agiria jaso arte egin beharreko jarraipenean. Interpretazioa zabalagoa da Araban, Bizkaian eta Gipuzkoan: osasun zerbitzua gaixotasuna sendatu arte jasotzeko eskubidea dagoenez, eri kronikoek ere badute eskubidea.\nKasu horietan gertatu dira aipatu urraketak, Agirrek azaldu duenez: «Larrialdietan artatu zuten pertsona bat behatza apurtu eta zauria zeukalako. Hurrengo sendaketak egiteko, osasun zentro batera joan behar zuen, handik egun batzuetara. Ordurako larrialdia ez zenez, esan zioten ez ziotela sendaketarik egingo. Bada, legez, artatu egin behar zuten, larrialdiaren barruan dagoelako sendatu arteko prozesua».\nAzaldu dute gehienetan informazio faltagatik gertatu direla halakoak, baina, Agirreren iritziz, erantzukizun nagusia ez da langileena, administrazioarena baizik.\nLege aldaketarako arrazoi ekonomikoak argudiatu zituen Espainiako Gobernuak, baina Munduko Medikuak taldeak ohartarazi du eriak larrialdietan artatzea «askoz» garestiagoa dela. «Okerrago iristen dira larrialdietara, eta diru gehiago gastatu behar da. Ekonomikoki ez dauka zentzurik, eta, giza eskubideen ikuspegitik, izugarrizko bidegabekeria da». Horregatik eskatu du dekretua indargabetzeko. «Lehengo egoerara itzuli behar dugu».\nMunduko Medikuek ia 10.000 lagun artatu dituzte hamar urtean Bilbon, baina bitarteko gutxi dute. Ulertu ezineko egoerak izaten dituzte maiz: «Ospitaleko senda agirian idatzita dakarte jarraipena guk egingo diegula. Hau da, osasun publikoak erakunde pribatu bati bideratzen dizkio eriak. Nola da posible? Artatzen ditugu, baina erantzukizuna ez dagokigu guri. Osasun publikoak egin behar du jarraipena».


«Hirurehun eta Hogeita Hamabost Urteko Gerra»: berrikuspenen arteko aldeak - Wikipedia, entziklopedia askea.\n«Hirurehun eta Hogeita Hamabost Urteko Gerra»: berrikuspenen arteko aldeak\nHirurehun eta Hogeita Hamabost Urteko Gerra (aldatu)\n18:43, 15 abuztua 2016ko berrikusketa\n26 bytes added , Duela 4 urte\n00:14, 4 maiatza 2015ko berrikusketa (aldatu)\n18:43, 15 abuztua 2016ko berrikusketa (aldatu) (desegin)\nBaina erabakia hartzerako [[Scilly uharteak]] ziren alderdi erregezaleen esku zegoen lurralde bakarra, eta ez zuen zentzurik gerra herrialde osoari deklaratzea. Hortaz, uharteei soilik deklaratu zieten gerra, eta Herbehereetako ontzidia Scilly aldera abiatu zen, urte batzuk lehenago jasotako laguntza itzultzeko prest<ref name=aa></ref>.\nBaina deklarazioa eta berehala, []ko ekainean, [[Robert Blake (almirantea)|Robert Blake]] almirantea buru zuen flota parlamentarioak erregezaleak errenditzera behartu zituen. [[Oliver Cromwell]]ek, berehala, [[Tresco uhartea]]n gotorleku bat eraikitzea erabaki zuen, monarkia parlamentarioaren aldekoen nagusitasunaren seinale. Herbehereetako ontzidia, iritsi bezala erretiratu zen, tiro bakar bat bota gabe. Baina [[gerra deklarazio]]a bertan behera uztea ahaztu zitzaien<ref name=aa></ref>.\n[]ean, [[Roy Duncan]] historialaria Scilly Uharteetako Kontseiluko presidentea zen. Holandarren gerra deklarazioaren “mitoaren” berri zuen, baina ez zekien benetan deklarazio ofizialik izan zen, ala mendetan zehar ahoz aho elikatutako [[legenda]] hutsa. Berak ordezkatzen zituen uharteak oraindik gerran ote zeuden argitzeko, Herbehereen Londresko enbaxadara gutun bat bidali zuen<ref name=aa></ref>.


Lucas Eguibar podiumera itzuli da brontze bat lortuta Cerviniako Munduko Kopan - basqueteam\nBasque Teameko ‘rider’-ak berriz ere distira egin du 2022ko Beijingeko Joko Olinpikoetarako faboritoa den denboraldian\nLucas Eguibar, egungo Munduko txapelduna, ederto aritu da Munduko Kopan, Cervinian (Italia) jokatutako proban podiumeko hirugarren tokira igota. Basque Teameko beka jasotzen duen snowboarderra azken aldian ohi zituen jardun bikainetara itzuli da. Atzean geratu dira denboraldi honetako Munduko Kopako lehen bi emaitzak, ez hain onak: Secret Gardeneko (Txina) proban 22. postua eta Montafoneko (Austria) proban lasterketarako sailkatu ez izana. Munduko txapelketan urrezko domina zintzilikatu zuenetik bizkarreko arazoak sufritu izan ditu donostiarrak eta horiekin jarraitu du uda honetan, baina badirudi hori ere gaindituta dagoela, Neguko Kiroletako Espainiako Federazioari gaurko lasterketaren amaieran egindako adierazpenen arabera.\n“Oso pozik nago, hunkituta, oso uda luzea izan da bizkarreko arazoekin, kirola uztea ere pentsatu nuen, hobera egiten ez nuelako. Baina hemen gaude berriro eta oso pozik nago. Garaipenak ihes egin digu egin ditudan akatsengatik, baina lanean jarraitu behar dugu. Orain Gabonak gozatzea eta indartsuago itzultzera”, adierazi du Lucas Eguibarrek.\nGaur berriro erakutsi du zergatik dagoen kiniela guztietan. Aosta Haraneko pistan markatutako zirkuituan sendo irristatu da. Atzo onena izan zen sailkapen txandan eta gaur azkarrena izan da final-zortzirenetan zein final-laurdenetan. Final-zortzirenetan aurrera egin du Kalle Koblet suitzarrarekin batera, Basque Teameko Alvaro Romero eta Alex Debold estatubatuarrak gaindituta. Final-laurdenetan Alessandro Haemmerle ahalguztiduna, Koblet eta Filippo Ferrari italiarra baino azkarragoa izan da.\nFinalerdia ez da oso ondo hasi, Lucas laugarren postuan geratu baita. Hala ere, nerbioak kontrolpean izaten jakin du, eta, aipatzeko moduko pazientziaz, aurkarien akats baten zain geratu da. Haemmerle austriarrak eta Yoshiki Takahara japoniarrak talka egin dute, eta lurrera joan dira. Lucasek hori aprobetxatu du bigarren postura aurrera egiteko.\nFinal handian Jakob Dusek austriarra eta Eliot Grondin kanadarra izan dira onenak. Lucas Eguibarrek oso gustu gozoa duen brontzearekin konformatu behar izan du. Hirugarren postu horri esker podiumera itzuli da ‘Luki’, Munduko Txapelketako urrearen eta Reiteralmeko Munduko Kopako zilarraren ondoren, ia urte bat beranduago.


Zer maneraz IESUSEN soldaduak\ngoizdanik ilkhi behar duen gudu larrera\nIratzarriko zaren bezain laster zure arimako begiez egin behar duzun lehenbiziko gauza da ikustea landa serratu batetan zaudezila berariazko lege hunekin: Nork ere ezpaitu gudukatzen, han hillik gelditzen dela sekulakotz.\nEmanen diozu zure gogoari pensatzera, landa hartan alde batetik ikusten duzula peleatzera iadanik hartu duzun etsai edo inklinazione hura armaturik zure zaurtzeko eta hiltzeko; eta eskuineko aldetik ikusten duzula IESUS zure Kapitain biktoriosa, Andre Dana MARIA haren Ama Saindua San Iosef bere espos maitearekin eta hainitz Angeru eta Saindu zaldo kantoinaturik eta beregainki Iondone Mikhele Arkanjelua, eta eskerreko aldetik Demonioa bere lagunekin, zeinak han baitaude zure pasione gaixto haren pitzteko, eta zuri burutara emaiteko hura obedi dezazula.\nIduri dagotzula bizkitartean enzuten duzula zure Angeru begiralearen bezalako boz bat hunela minzo zaitzula.\nZuk egun gudukatzeko duzu etsai horren eta bertzeen kontra. Etzarela beldur, eztezazula bihotza gal, ez eman garaia zein ere beldurtasun eta zein ere bertze konsiderazionegatik, ezen, zure Iauna eta zure Kapitaina hemen da zurekin bere zaldo kantoinatu lorios hautaz guziez inguraturik. Hark peleatuko tu zure etsai guziak eta eztitu utsiko zuri garaitzera, zer ere artez eta indarrez nahi den. Xoilki zaude finko, egiozu zure buruari borxa, eta pairazazu zure hala borxatzeaz hartuko eta sentituko duzun pena. Oiu egizu maiz zure bihotz barrenetik, deitzatzu zuregana zure Iauna, Andre Dana Maria eta Saindu guziak, eta duda gabe garaia eramanen duzu. Flakoa eta gaizki ohitua bazina ere, zure etsaiak lirelarik bortitzak eta hainitx; hainitz dira ere zuri laguntzera heldu direnak kreatu eta berrerosi zaituenak ez, eta zure Iainkoa neurrigabeki, eta konparazionerik bat ere gabe bortitzago da, eta borondate geiago du zure salbatzeko zure etsaiak duen baino zure galtzeko. Guduka zazu bada, eta etzaitzezila unha pairatzeaz; ezen pairu hartaz, inklinazione gaixtoen kontra egiten den borxaz, eta ohitza gaixtoak direla kausa sentitzen den penaz biktoria ardietsten da, eta irabasten da tresor handi hura, zeinetaz erosten baita zeruetako erresuma, eta arima bere Iainkoarekin bat egiten baita sekulakotz.\nHasiko zara gudukatzen Iaunaren izenean zure baitako Ezfidanzaren eta Iainkoa baitako Fidanzaren armez, Orazioneaz eta aiphatu dugun Eserzizaz, gudura deitzen duzula etsai eta pasione hura, zeini, lehen eman dugun antzearen arauera, deliberatu baituzu garaitzera, batean haren kontra iarriz eta hari buru eginez, bertzean hura hastiatuz, eta gero haren kontrako bertutearen obrak bihotzetik atheraz, hura maiz eta maiz zaurtzen duzula heriotzeraino, atsegin egiteagatik han bere Eliza loriosarekin zure guduari beha dagokan Iaunari.\nBerriz diotsut etzarela unhatu behar gudukatzeaz, guziok Iainkoari serbitzu eta plazer egiteko dugun obligazionea konsideraturik, eta bada eta ezpada gudukatu behar dela, gudu hari ihesi ezin goaskeonaz gerostik zaurturik eta hillik baizen. Geiago are diotsut nahi bazendu ere Iainkoaganik ihes egin fede haustle batek bezala, eta zure burua largo utsi nahi bazeneraue munduari eta haragiaren atseginei, gudukatu behar zenduke atsekabe bazendu ere hanbat eta horrenbat kontratasunekin, non hainitzetan izerdia bailerikezu kopetatik eta hiltzeko hersturek iragan bailiazakezute bihotza.\nHemen bada mira zazu zer erhokeria motha lizatekeien sekulan finik hartzen eztuen eta bera baino trabaillu eta pena handiagoa eta are herioa ekhartzen derautzun trabailluaren hartzeaz, ihes egiteagatik bertze pena hartarik, zeina bere laster ioanez eramaiten baigaitu bizitze bethiereko eta fingabeki doatsu batetara, emaiten gaituenaz gerostik gure Iainkoaz sekulakotz gozatzeko lekuan.


Ruta fortificada Pasaia, castillo de Santa Isabel, Fuerte de Lord Jhon Hay, Torreones de Jaizkibel, Fuerte de Guadalupe, Hondarribia\nEskurtsionistari gomendatzen zaio ura eta kirol oinetakoak edo bota arinak eramatea.\nGarraio publikoak Pasai Donibaneko alde zaharrean dagoen kale bakarraren hasieratik gertu utziko zaitu. Jarraitu kalearen bukaeraraino. Ez duzu galbiderik.\nOrientazio errazte aldera, Datum WGS84 koordenatu geografikoak emango dira, GPS nabigatzaileek erabiltzen dituztenak, puntu garrantzitsuenetarako.\nIbilbidearen hasierako koordenatuak: garai bateko potzelana-fabrikaren adeiluzko tximinia.\nLongitudea: 1 55 0 2\nLatitudea: 43 19 28\nTximinia horretatik Sta. Isabel gaztelura 950 m daude. Horietatik 15 bat metro gelditu gabe dira, baina gomendatzen da geratu eta eraikinez eta portuko bistez gozatzea.S\nIbilbidea Pasai Donibanen hasi eta Hondarribian amaitzen da. Ibilbidea eginez ikusten dira Santa Isabel gazteluaren hondakinak (XVI. mendea), Lord John Hay-ren gotorlekua, Jaizkibelgo dorreak, San Enrique gotorlekua, Guadalupe gotorlekua (guztiak XIX. mendekoak) eta P linea (XX. mendea). Hondarribiko gotorlekuei dagokienez, berriz, hobe da beste ibilbide baterako uztea.\nIbilbidea nola egin: oinez.\nIbilbidearen luzera: 16,2 km.\nPasai Donibane (S. Juan) - Sta. Isabel 900\nSta. Isabel - Lord Jon Hay 2.860\nLord John Hay - I Dorrea 1.840\nI Dorrea - II Dorrea 1.270\nII Dorrea - III Dorrea 1.185\nIII Dorrea - S. Enrique 1.240\nS. Enrique - IV Dorrea 1.500\nIV Dorrea - V Dorrea 1.280\nV Dorrea - Guadalupe 1.250\nGuadalupe - Hondarribia 2.950\nMendizaleak ez direnentzako zailtasuna: ertaina.\nMendizalentzako zailtasuna: txikia.\nKota maximoa: San Enrique: 545 m. (mugarri geodesikoa gotorlekuan bertan dago).\nIbilbide alternatiboa: Santa Isabelen ingurutik, GR marka gorriei eta zuriei jarraitu. Ibilbide alternatibo hau aldapatsuagoa da proposatutako ibilbidea baino, baina laburragoa ere bada. Lord John-etik aurrera, bi ibilbideek bat egiten dute.\nBalio erantsia: Gotorlekuez gain paisaia ederrez ere goza daiteke, itsas aldera goitik begiratuta: Txigudiko badia, Irán… Bereziki dotorea da IV eta V. dorreen arteko ibilbidea: Jaizkibelen bi isurialdeak ikusten dira.\nHaurrentzat egokitua: Bai, duten adinarekin maldak dituen ibilaldi luze bat egiterik baldin badute (gutxienez 12 urte). Bereziki erne ibili behar da gotorlekuak bisitatzerakoan, babesik gabeko desnibelak daudelako; eta baita S. Enriqueko antena inguruetan eta Guadaluperako jaitsieran ere, eremu maldatsuak direlako.\nEgun gomendatua: Deskuiduan Guadalupe gotorlekuaren barrualdea ikusteko bisitak baldin badaude, bisita horien eguna.\nIrteerara (Pasai Donibane) iristeko, H1 linea (Donibane-Donostia). Donostian, Gipuzkoa plazan du geltokia. H1linea (Herribus) Lurraldebus-arena da.\nHondarribiatik bueltatzeko, Hondarribia-Donostia interbus autobusak daude (Lurraldebus-enak). Batzuk zuzenean iristen dira, autopistaz; beste batzuk, berriz, hainbat geldialdi egiten dituzte, bideko herrietan.\nAutomobila: Ibilbidearen zati bat automobilean egiteko moduan ipini daiteke, ibilbidea oinez egitea gomendatzen den arren.\nJan: Pic-nic areak Arrokaundietan (Lord John Hay gotorlekuaren inguruan) eta Guadalupe gotorlekuan; hor jatetxe-askaldegi bat ere badago (La Cantina).\nHar itzazu behar diren prebentzio neurriak; ahal duzula, ez igo zona arriskutsuetara. Umeekin baldin bazoaz, zaindu itzazu arreta handiz\nNormalean ez da izaten bisitarik Guadalupe gotorlekuaren barrura; garai batean, ordea, izaten ziren eta litekeena da bat edo beste antolatzea (galdetu Hondarribiako turismo bulegoan: 943 645458). Hala balitz, antola ezazu ibilaldia gotorlekurako bisitaren ordutegia kontuan hartuz. Dena den, gotorlekua kanpoaldetik inguratu dezakezu.\nPasai Donibaneko alde zaharrak trafikoa murriztua dauka. Tximiniaren inguruan, aparkalekuak daude, aparkatzeko lekua beti aurkituko ez baduzu ere.


UPV-EHU-ko Berdintasuneko eta Deustuko emakumeen kontrako indarkerian esku hartzeko masterrek Emakunde saria jaso dute\nUPV/EHUko Emakumeen eta Gizonen arteko Berdintasuna: Berdintasunaren Eragileak Masterraren arduradunek, Arantxa Elizondok eta Arantxa Camposek, eta Deustuko Unibertsitateko Emakumeen Kontrako Indarkerian Esku hartzeko Masterraren zuzendariak, Raquel Royok, Berdintasunerako Emakunde saria jaso dute Iñigo Urkullu Lehendakariaren eskuetatik.\nEmakunde sariko epaimahaiak nabarmendu du gaur egun berdintasun-politiketan lan egiten dutenek, master horien bidez, beren lana goi-mailako prestakuntzarekin bete dezaketela eta beren jardueran beharrezko genero-ikuspegia sar dezaketela.\nLehendakariak azpimarratu du prestakuntza berdintasun-politiketan aurrera egiteko ezinbestekoa dela. Zentzu honetan, Lehendakariak gogorarazi du gizarteko arazoak konpontzeko, gizartea ulertu eta aztertu behar dela, horretarako, Lehendakariaren ustez, tresnak behar dira eta eskuratzeko beharrezkoa da kalitatezko prestakuntza. “Argi dugu Unibertsitatearen eta prestakuntzaren indar eraldatzailea”, esan du. Lehendakariak adierazi du saritzen diren ikasketa hauei esker, profesionalek genero ikuspegia kontuan izanda hartzen dituztela erabakiak. Gainera, ikasleek jasotako jakintza gizarte berri bat eraikitzeko lan tresna paregabea dela nabarmendu du. Era berean, Lehendakariak esan du bi masterrak Euskadin, eta nazioartean ere, berdintasun-politiken arloan gizarte-erreferente bilakatu direla.\nBestalde, Izaskun Landaidak, Emakundeko zuzendariak, prestakuntzaren efektu eraldatzailea azpimarratu du eta berdintasunaren inguruko prestakuntza espezializatuaren beharra. Honekin batera, Landaidaren ustez, beharrezkoa da hezkuntza eskaintza guztian ere, berdintasuna eta genero ikuspegia zeharka txertatzea.\nUPV-EHUko Berdintasunaren masterra 2001ean sortu zen eta, harrezkero, erreferente akademikoa da gaian, eta diziplinarteko prestakuntza teoriko eta praktiko zabala du, ikuspegi feministatik. Bereziki sakontzen du berdintasun-politiketan, eta, horretarako, erakunde-eremuan erabiltzen diren tresnak eta neurri zehatzak ematen ditu ezagutzera. Halaber, erakunde publiko edo pribatuetan berdintasun-agente diren edo izateko aukera edukiko duten ikasleek prestakuntza hobea izateko zeharkako beste gaikuntza batzuk eskaintzen ditu. Gainera, master horren esparruan emakume eta gizonen berdintasunaren aldeko lanean inplikatuta dauden pertsonen sarea sortu da.\nDeustuko Unibertsitateko Emakumeen Kontrako Indarkerian Esku hartzeko Masterra, 2003tik, erreferente aitzindaria eta paregabea da emakumeen kontrako indarkerian esku hartzeko arloko prestakuntza berezia eskaintzen, gaian dagoen gizarte-eskari handiari erantzuteko. Hori horrela, honetan ere diziplinarteko ikuspegitik, ikasleei gaikuntza ematen die ikuspegi holistikotik esku-hartzeak diseinatzeko, planifikatzeko, kudeatzeko, gauzatzeko eta ebaluatzeko beharrezko gaitasunak berengana ditzaten. Gaian ikerlan aplikatu eta hausnarketa-lan ugari sortu ditu, masterreko amaierako tesinen bidez.\nEpaimahaiak, hori guztia kontuan hartuta, honako hau nabarmendu du: batetik, berdintasuneko eta emakumeen kontrako indarkerian esku hartzeko prestakuntza espezializatuaren eta kalitateko prestakuntzaren aldeko apustua. Era berean, master horiek duten eragin biderkatzailea nabarmendu du, izan ere, horrek laguntzen du gaur egun berdintasun-politiketan –bai sektore publikoan, bai pribatuan– lan egiten duten pertsona askoren lanbide-eginkizuna goi-mailako prestakuntzarekin eta prestigioarekin egin ahal izateko eta jardueran behar den genero-ikuspegia txertatzeko. Gainera, bestetik, irakasleen artean eta ikasleen artean ezagutza feministaren eta akademikoaren eremuan aliantzak sortu direla nabarmendu du. Azkenik, bi master horiek Euskaditik kanpora eta Euskadin bertan berdintasun-politiken arloan gizarte-erreferente bilakatu dira.\nSari honen bidez, epaimahaiak, gainera, aintzatespena egin nahi die, halaber, modu batera edo bestera bi master horietan parte hartu duten edo parte hartzen duten pertsona guztiei, bereziki ikasleei, beren eragin-eremuetan goi-mailako prestakuntza, profesionalizazioa eta kontzientzia duten aldaketa-eragileak izateko prestakuntza hori berenganatzea erabaki dutelako.\nIrekian argitaratutako prentsa-oharra irakurri ezazu: “UPV-EHU-ko Berdintasuneko eta Deustuko emakumeen kontrako indarkerian esku hartzeko masterrek Emakunde saria jaso dute”.\n2019ko apirilaren 30ean argitaratua. Honi buruz gehiago irakurri: Eusko Jaurlaritza. Iruzkin bat egin.\nGenero-indarkeria arloko epaien hamarretik zazpi zigortzaileak izan ziren 2018an\nEtxeko eta Genero Indarkeriaren aurkako Behatokiak aste honetan argitaratu du 2018. urteari dagokion estatistika-txostena. Txostenean ageri den daturik esanguratsuena, organo judizialek eman duten genero-indarkeria arloko zigor kopuruaren urte arteko % 3,1eko gorakada da. Guztira, epai zigortzaileak % 70,45 izan dira, inoiz ebatzitako urteko zigor-kopururik altuena.\n2018an zehar, Espainiako epaitegietan 166.961 genero-indarkeria salaketa jaso dira, 2017an baino 0,4 puntu gehiago (2017an 166.263 salaketa jaso ziren).\nGenero indarkeriaren biktima izan diren emakumeei dagokienez, hamar milako datuen arabera, estatuko batez bestekoaren (‰ 66,56) gainetik daude: Balear uharteak (102,71), Valentzia (86,97), Murtzia (85, 93), Kanariak (78,85) eta Andaluzia (77,48). Bestalde, batez besteko txikiena Gaztela eta Leonen egon da (40,83), Extremaduran (42,43) eta Galizian (44,13).\nInformazio gehiago behar baduzu, kontsultatu ezazu estatistika-txostena: Emakumearen aurkako indarkeriaren estatistika judiziala (2018 ikasturteari dagokiona).\n2019ko martxoaren 11ean argitaratua. Honi buruz gehiago irakurri: Genero-indarkeria. Iruzkin bat egin.


'Zuzeneko Istanteak' argazki erakusketa jira biran dabil • ZUZEU\n‘Zuzeneko Istanteak’ argazki erakusketa jira biran dabil\nKorrika kulturalaren baitan, ‘Zuzeneko instanteak’ argazki erakusketa izango da Euskal Herriko zortzi herritan martxoa bitarte. (Korrika Kulturalaren otsailak 9-13 agenda erantsita)Argazkilaritza eta musika uztartzea gustokoa duten argazkilarik osatutako erakusketa kolektiboa da. Musikazuzenean.com atari digitaleko argazkilarien 50 argazki biltzen dituen erakusketa da honakoa, 2011 eta 2012ko zuzeneko argazkiez osatua. Horretaz gain, hainbat kontzertu eta ekimen ere egingo dira eta Iruñean, esaterako, egitarau berezia izango da.\nUrtarrilak 28 – urtarrilak 31 Bilbo (La Bolsa aretoa)\nOtsailak 4 – otsailak 9 Arrasate (Kulturate aretoa)\nOtsailak 1o – otsailak 16 Iruñea (Hegan & dreams gunea)\nOtsailak 18 – otsailak 22 Irisarri (ospitalea)\nOtsailak 25 – martxoak 4 Gasteiz (Monte Hermoso kulturgunea)\nMartxoak 4 – martxoak 9 Getxo (Villamonte kulturetxea)\nMartxoak 11 – martxoak 16 Errenteria (Xenpelar kultura etxea)\nMartxoak 18 – martxoak 22 Baiona (Kalostrape ostatua)\nOtsailak 11 – Otsailak 17\nErakusketa: Hegan & dream (Kale Berria 50)\nOrdutegia: Arratseko 17:00etatik – 20:00etara\nOtsailak 12 Astelehena . Hegan & Dreams 19:00\nIrikiera ekitaldia. Aurkezpena, zuzeneko musika, pintxoak…\nOtsailak 12 Asteartea. Hegan & Dreams 20:00\nMusika Solasaldia. Fran eta Zuriñe (Hesian)\nHesian taldeko fran eta Zuriñerekin solasaldi musikatua. Ordu eta laurden irauten duen ekimen honetan, elkarrizketa eta zuzeneko kantuak uztarzen dira. Gaueko protagosnistan gertutik ezagutzearekin batera, beraien musika ere entzun ahal delarik.\nOtsailak 14 osteguna. Hegan & Dreams 20:00\nDj Master Clas. Zigor DZ (Esne Beltza)\nZigor Lampre (Esne Beltza, Selektah Kolektiboa, Fermin Muguruza…) musikariaren erakustaldia. Azken urteetan gora egin du Disko Jartzaileen mugimendua gurean. Bide horretan, aintzindaria da Zigor DZ. 90. hamarkadan euskaraz egindako hip hop musikan erreferente izandako Selektah Kolektiboa kidea izatez gain, Fermin Muguruzaren bandan aritu da, egun, Esne Beltza taldeko kide delarik. Scratxak nola egin, loopak nola sortu, teknikak, trukuak…. Entzuteaz gain, platerekin saiakera egin dezake ikus-entzuleak.\nOtsailak 16 Larunabata\nIruña zaharreko taberna ezberdinetan kontzertuak izanen dira arratseko 20:00etatik aurrera.\n130208_PDFagenda by Garoa Kresal\nkorrika, korrika kulturala, korrika18\n'Ze Krisi?'/ 'Let it be' Donostia Bertso Eguna 2013


Heldu da zuntz optikoa Joxe Mari Korta eta Estazioko poligonoetara — Zumaiako Udala\nHeldu da zuntz optikoa Joxe Mari Korta eta Estazioko poligonoetara\nErakunde askorekin azken 3 urteotan lankidetzan aritu ostean, dagoeneko martxan da zuntz optikoa aipatu bi poligonoetan. Halaber, Zumaiako gainerako industria gunetara ere zabalduko dela azaldu du Udalak eta hedapen hori urtea bukatu aurretik amaituta izatea aurreikusi du.\nZumaiako industria indartu eta bultzatzen jarraitzeko konpromisoari helduta, gobernu taldeak Udalean sartu orduko heldu zion herriko poligonoetan zuntz optikoa jartzeko prozesuari, ezinbestekotzat jotzen baitzuen bertako enpresen lehiakortasuna bermatzeko internet zerbitzu egokia jartzea.\nHori lortzeko bideak, ordea, luze jo du. Legealdia hasi zenetik, 3 urtetan zehar erakunde ugarirekin aritu da Udala etengabeko lankidetzan eta hainbat bilera egin eta hitzarmen sinatu ostean, dagoeneko heldu da zuntz optikoa Joxe Mari Korta eta Estazioko Poligonoetara.\nJoxe Mari Kortan, hain zuzen, joan den uztailaren 30ean jarri zein martxan eta Estazioko industria gunean, aldiz, maiatzaren 14an. Internet zerbitzu horren helburu nagusia da bertako enpresen lana zein ekoizpena hobetu, indartu eta zabaltzen laguntzea, eskainitako zerbitzuak lehiakorragoak eta egungo egoera eta beharretara egokituak izan daitezen.\nHoriek horrela, Euskaltel enpresa da zuntz optikoa hedatzearen arduraduna eta jakinarazi duenez, Joxe Mari Korta eta Estazioko poligonoaz haratago, dagoeneko lanean dira Xey, Larra eta Txikierdiko industria guneetan ere, 2018a amaitu aurretik, zuntz optikoa martxan egon dadin.\nIldo horretan, Udala oso kontentu azaldu da “aurrera pauso horri esker, Zumaiako industria bultzatzeaz gain, herriko poligono eta enpresa guztiak zuntz optikoak eskaintzen dituen abantailez baliatu ahal izango direlako, zerbitzuak aurrera eraman eta haien lehiakortasuna bermatzeko".\nAmaitzeko Udalak eskerrak eman dizkio Foru Aldundiari eta bereziki Spri taldeari, Jaurlaritzako enpresa garapenerako agentziari, proiektua aurrera eramateko diru-laguntzak eskaini eta zuntz optikoaren hedapen lanetan zuzenean eta aktiboki parte hartu izanagatik.